description: Pariisi Mastersi tenniseturniiril finaali jõudnud britt Andy Murray möödub maailma edetabelis Novak Djokovicist ning tõuseb esmakordselt esinumbriks. 29-aastane šotlane on saavutuse üle uhke.

title: Uus maailma esireket: ma poleks eales arvanud, et sellega hakkama saan

maintext:
«Ma poleks eales arvanud, et ma maailma esinumbriks kerkin,» ütles ta BBCle. «Olen selle nimel aastate jooksul palju tööd teinud. See on olnud väga keeruline, kuna minu ümber on tohutult head mängijad.»
Murray on oma karjääri jooksul võitnud kolm suure slämmi turniiri ning saanud kaela kaks olümpiakulda. Lisaks aitas ta Suurbritannia meeskonna 2015. aastal Davise karikaturniiri võiduni. Nüüd saab ta oma CVsse lisada ka maailma esireketiks tõusmise.
Djokovic püsis edetabeli tipus kokku 122 nädalat.
Huvitavad faktid:
- Murray’st saab 26. mees, kes tõuseb 1973. aastal loodud maailma edetabeli liidriks
- 29-aastane Murray on kõigi aegade vanuselt teine mees, kes esmakordselt tabeli tippu tõuseb. Rekord kuulub John Newcombe’ile, kes kerkis maailma esinumbriks 1974. aastal, temal oli vanust 30 aastat ja 11 päeva
- Murray tõusis esmakordselt maailma teiseks numbriks seitse aastat ja kaks kuud tagasi. Kunagi varem pole teiseks tõusmise ja tippu kerkimise vahel nii pikka pausi olnud
- Alates 1984. aastast on olnud seitse meest, kes pole suutnud pärast teiseks numbriks kerkimist maailma esireketiks tõusta. Need tennisistid on Michael Stich, Goran Ivanisevic, Michael Chang, Petr Korda, Alex Corretja, Magnus Norman ja Tommy Haas
- Maailma edetabelis lähevad arvesse viimase 52 nädala jooksul peetud 18 parimat turniiri


description: M-Spordi rallimeeskonna boss Malcolm Wilson tunnistas intervjuus Autospordile, et ta on valmis tegema kõike, et saada neljakordne maailmameister Sebastien Ogier järgmiseks aastaks enda tiimi.

title: Tänak pandi ootele, M-Spordi boss peab Ogieriga läbirääkimisi

maintext:
«Olen veendunud, et meil on olemas auto, millega ta võib võita enda viienda MM-tiitli,» teatas Wilson Autospordile.
Wilson avaldas, et ta on asunud juba Ogieriga läbirääkimistesse ning arutatud on võimalikku lepingut. «See ei ole mingi saladus, et ta on alati olnud minu esimene valik.»
«Olime 2011. aastal lähedal tema palkamisele. Teen seekord kõik, et ta minu käest minema ei lipsaks,» sõnas Wilson.
Esialgu pidi M-Sport järgmisel nädalal teatavaks tegema enda tuleva hooaja sõitjad. Seniste plaanide kohaselt pidid M-Spordi esindusmeeskonnas kihutama hakkama Ott Tänak ja Eric Camilli.
Loomulikult uuriti M-Spordi bossi käest, kas Ogier on peagi järgmise aasta M-Spordi võistlusmasinat testimas. «Oleme sellest rääkinud, kuid loomulikult on Sebastienil veel Volkswageniga hulgaliselt tegemist. Enne on vaja seal asjad selgeks rääkida ning seejärel saab teha järgmise hooaja plaane,» sõnas Wilson.
M-Sport pidi Tänaku uuel nädalal oma sõitjaks kinnitama!
Wilson tunnistas, et Volkswageni ootamatu otsus loobuda MM-sarjast lõi sassi ka tema plaanid. Esialgu pidi M-Sport järgmisel nädalal teatavaks tegema enda tuleva hooaja sõitjad. Seniste plaanide kohaselt pidid M-Spordi esindusmeeskonnas kihutama hakkama Ott Tänak ja Eric Camilli. DMACKi masina rooli pidi istuma aga Elfyn Evans.
«Meil on järsku hoopis rohkem vaja arutada, kes millisesse autosse istub,» teatas Wilson. «Pidime uudise järgmisel nädalal avalikuks tegema, kuid nüüd on olukord muutunud.»
Järgmise hooaja poole vaadates on esimeseks registreerimise tärminiks detsembri keskpaik, kui on vaja tiimidel end kirja panna jaanuaris toimuvale Monte Carlo rallile.
«Meil on nüüd vaja kokku panna õige pakkumine, et saada enda tiimi Sebastien ja tema kaardilugeja Julien Ingrassia. Vaja on kokku panna MM-tiitli võitmiseks vajalik kombinatsioon,» rääkis Wilson.
Kõige selle juures spekuleerib Autosport, et koos Ogieriga võiks M-Spordis maanduda ka Red Bulli matsakas rahakott. Seni ilutsesid Red Bulli logod just Volkswageni autodel, kuid võib olla kihutab Ogier järgmisel aastal tiimis, mis kannab nime Red Bull Ford M-Sport World Rally Team Fiesta RS WRC.

fasttext_language: et


authors:
Postimees Sport
Tairo Lutter

description: Eesti jalgpallimeistriks tulnud Tallinna Infonet teatas, et sõlmis kahe-aastase lepingupikenduse poolkaitsja Sergei Tumasjaniga.

title: Infoneti meistriks aidanud poolkaitsja jätkab Lasnamäel

maintext:
Varem mitmes Venemaa klubis pallinud Armeenia päritolu Venemaa jalgpallur mängis Infonetis tänavu teist hooaega. Aasta algus jäi tal raske põlvevigastuse tõttu vahele, kuid seda olulisem oli tema mänguvormi tõusmine hooaja lõppfaasis.
«Läbirääkimised klubiga möödusid väga sujuvalt, sest mul on juhtkonnaga kujunenud head suhted. Kuna see on minu jaoks väga tähtis, mängis see minu jaoks suurt rolli. Me kõik teame, et head suhted on eduka töö valemiks,» ütles 26-aastane Tumasjan Infoneti koduleheküljele.
«Infonetti jäämine on minu jaoks väga suur rõõm. Mulle meeldib see, et siin klubis valitseb kodune õhkkond: alustades presidendist ja lõpetades pealtvaatajatega. Iga klubiga seotud inimene toetab oma meeskonda kogu südamega – vaid sel viisil võib jõuda maksimaalsete tulemusteni! Mu eesmärgid ja sihid on samuti maksimaalsed: tahan areneda ise, anda endast kõik võitude saavutamiseks ja seejuures aidata kaasa klubi arengule,» lisas ta.


description: Energiajookide firma Red Bull, kellel on spordimaastikul juba rohkelt võistkondi, on tõsiselt pidamas plaani laieneda Inglismaa jalgpalliturule.

title: Red Bull peab suurejoonelist plaani osta Inglismaa jalgpallimeeskond

maintext:
DailyMaili info kohaselt on Red Bulli kontsern kinnitanud, et järgmisena tahetakse siseneda Inglismaa jalgpallimaastikule. Kuulujuttudele lisab õli tulle asjaolu, et firma spordidirektor Ralf Rangnick külastas hiljuti Chelsea, Charlton ja Brentfordi klubide mänge. Kuigi ükski neist kolmest klubist hetkel müügis pole, siis Red Bulli huvi paistab olevat tõsine.
Juba praegu kuulub energiajoogi firma portfooliosse kolm jalgpallimeeskonda, kelleks on Saksamaal mängiv RB Leipzig, Austria meeskond RB Salzburg ja USA liigas osalev New York Red Bulls. Lisaks teeb Red Bull ilma ka F1 sarjas ja ekstreemspordimaailmas, viimaste kuulujuttude kohaselt võidakse oma meeskonnaga siseneda ka autoralli sarja.


description: Autoralli MM-sarjas on uueks hooajaks toimumas mitmeid muudatusi. Muuhulgas on muutumas ka punktisüsteem.

title: WRC-sarjas muudetakse punktisüsteemi

maintext:
Rallibossid andsid järele ning Ogier sai oma tahtmise
Rallimaailma viimaste aastate valitseja Sebastien Ogier on teravalt kritiseerinud reeglit, mille alusel peab MM-sarja üldliider kõikide rallide esimestel päevadel igal kiiruskatsel esimesena rajale minema. Vaid viimasel päeval saab stardijärjekorras eelise konkreetse ralli liider. Kruusarallidel jätab praegu kehtiv süsteem MM-sarja liidri keerulisse seisu, kuna tema lükkab teistele meestele teed puhtaks, pea alati näitavad paremaid aegu hiljem startinud mehed. Järgmisel hooajal reeglit muudetakse.
M-Sport tahab järgmisel aastal MM-tiitlit. Mis saab Tänakust?
AUTORALLI. M-Spordi rallimeeskond pidi esialgse plaani järgi järgmisel nädalal kinnitama tulevaks aastaks oma põhitiimi sõitjateks Ott Tänaku ja Eric Camilli. DMACKi masina rooli pidi istuma mullu Tänakuga koos ühes võistkonnas sõitnud Elfyn Evans. Eile teatas aga M-Spordi boss Malcolm Wilson, et järgmisel nädalal ühtegi nime välja ei hõigata ning praegu on suurimaks sihiks Sebastien Ogieri palkamine.
Video: Ogier ja M-Spordi boss vahetavad viisakusi
Täna tuli uudis, et M-Spordi boss Malcolm Wilson on asunud aktiivselt jahtima neljakordset maailmameistrit Sebastien Ogier’d. Tunnustatud autoralli ajakirjanik Colin Clark otsis eile üles video, mis lausa kiirgab meeste omavahelisest austusest.
Tänak pandi ootele, M-Spordi boss peab Ogieriga läbirääkimisi
M-Spordi rallimeeskonna boss Malcolm Wilson tunnistas intervjuus Autospordile, et ta on valmis tegema kõike, et saada neljakordne maailmameister Sebastien Ogier järgmiseks aastaks enda tiimi.
Latvala nõuab Volkswagenilt palka ka järgmise hooaja eest
Volkswagen teatas, et järgmisel hooajal nende meeskond ralli MM-sarjas ei osale. See tähendab, et Sebastien Ogier, Andreas Mikkelsen ja Jari-Matti Latvala peavad järgmiseks aastaks endale uue auto leidma. Latvala mänedžer Timo Jouhki sõnul muutus olukord väga keeruliseks, kuid igal juhul nõutakse Volkswagenilt palka ka järgmise hooaja eest.
Citroeni WRC meeskond ootab Ogieri kõnet
Autoralli WRC-sarjas on käes huvitavad ajad. Pärast Volkswageni sarjast loobumist ootavad kõik nüüd neljakordse maailmameistri Sebastien Ogieri järel. Citroeni rallimeeskonna juht Yves Matton avaldas, et ta ootab huviga Ogieri kõnet.


description: Eelmisel nädalavahetusel sõidetud Mehhiko F1 etapil hea esituse teinud ja rohkelt kiidusõnu teeninud Red Bulli mees Max Verstappen ütles, et ta pilvedesse tõusnud pole.

title: Legendidega võrdlusesse sattunud Verstappen: tuleb jääda rahulikuks


authors:
Kristjan Jaak Kangur
Liis Treimann

description: Eesti jalgpalliliidu juhatus ja koondise treenerid pidasid eile ligi kaks tundi koosolekut, kus arutati pühapäeval Belgialt saadud masendava 1:8 kaotuse põhjusi ja tulevikuplaane. Alaliidu presidendi Aivar Pohlaku sõnul on suurimad kitsaskohad teada ja nendega tegeletakse, kuid sõrmenipsuga on raske midagi muuta.

title: Kooliraha sai makstud, arengu peab tooma koduliiga


description: Eesti koondislaste Robert Tähe ja Keith Puparti koduklubi Lubini Cuprum pidas võrkpalli Poola kõrgliigas hooaja tasavägiseima mängu, kui viiegeimilises heitluses saavutati magus võit. Eesti meeskonna peatreeneri Gheorghe Cretu juhendatava Cuprumi võitu panustasid mõlemad eestlased kahekohalise punktisumma, vahendab Volley.ee.

title: Täht ja Pupart aitasid Cuprumi hooaja raskeima võiduni

maintext:
Võõrsil peetud mängus ei suutnud Lubini meeskond kahe võidetud geimi järel kolmandas ja neljandas geimis vastast enam üle mängida. Seega pidi eestlaste koduklubi esimest korda tänavusel hooajal viibima väljakul maksimaalsed viis geimi. Põnevalt kulgenud vastasseisu otsustavas geimis oli taaskord teravamas hoos külalisvõistkond, kes saavutas 15:9 paremusega lõpuks 3:2 (18, 23, -22, -18, 9) võidu Kielce Effectori üle.
Ühtlaselt esinenud Cuprumi ridades kogus Robert Täht 15 punkti, millest üksteist tulid rünnakul (31%), kolm blokis ja üks pallingul. Keith Pupart panustas võitu üheksa rünnaku- (45%), ühe bloki- ja ühe pallingupunkti. Kogu kohtumise väljakul viibinud eestlased olid silmapaistvad ka pallingu vastuvõtul, kui Tähe täpsuseks kujunes 61%ja Pupartil 52%. Võitjate poolel kogus suurima saagi Łukasz Kaczmarek, kelle arvele märgiti 17 silma.
Kuuest mängust viis võitnud ja 14 punkti kogunud Cuprum tõusis turniiritabelis tagasi teisele kohale, jäädes vaid punktiga maha Rzeszowi Asseco Resoviast, keda nädal tagasi kodusaalis kolmes geimis võideti. Tänane vastane Effector hoiab üheksa punktiga seitsmendat kohta. Tõeline maiuspala ootab Cuprumit ees laupäeval, kui kodupubliku ees minnakse vastamisi legendaarse Bełchatowi Skraga. Kaheksakordne Poola meister Skra paikneb 12 punktiga viiendal kohal.


description: Rakvere Võrkpalliklubi ja Selver Tallinn selgitasid täna viimase meeste karikavõistluste poolfinalisti. Selver, kes oli avamängu kaotanud 2:3, vajas edasipääsuks kas 3:0 või 3:1 võitu, mis ka võtta suudeti. Avageimi võitis Tallinna meeskond 25:23, teises geimis panid omakorda Rakvere mehed paremuse maksma numbritega 26:24. Kolmanda geimi võitis Selver numbritega 25:18 ja neljanda vaatuse 25:17 - seega kokkuvõttes 3:1 võit ja koht poolfinaalis.

title: Tallinna Selver alistas kordusmängus Rakvere ja jõudis poolfinaali

maintext:
Kaks nädalat tagasi toimunud veerandfinaali avamängus alistas Rakvere valitseva Eesti meistri maratonmängus 3:2 (25:23, 25:23, 25:27, 22:25, 17:15). Kui Lääne-Virumaa klubi on parem ka tänases kohtumises, jõuavad nelja parema hulka nemad. Selveri 3:2 võit viiks edasipääseja selgitamise kuldsesse geimi. Tallinna meeskonna 3:0 või 3:1 edu annaks koha poolfinaalis neile.
Ülejäänud kolm veerandfinaali on meeste karikavõistlustel juba peetud. Karikakaitsja Pärnu Võrkpalliklubi alistas esiliigas mängiva TTÜ/Kiili 3:0 ja 3:1. Poolfinaalis lähevad nad vastamisi Järvamaaga, kes oli kuldse geimiga parem TTÜ-st. Rakvere ja Selver Tallinna paari võitja läheb vastamisi Tartu Bigbankiga, kes alistas kahel korral 3:0 esiliigas mängiva Neemeco SK.


description: Jalgpallilegendi Zinedine Zidane'i poeg Luca Zidane, kes mängib Madridi Reali noortemeeskonnas, sai noorte Meistrite liigas hakkama piinliku omaväravaga.

title: Video: Zidane'i poeg sai noorte Meistrite liigas hakkama ülipiinliku omaväravaga

maintext:
Eilse põhimeeskondade mängu eel kohtus Reali noortemeeskond samuti Varssavi Legiaga ja juhtis üleminutiteks 2:0, kui Zidane läks tõrjuma Tomasz Nawotka paremalt äärelt antud lihtsat tsenderdust, kuid suutis selle lükata üle enda pea väravasse. Tema õnneks ei röövinud eksimus Realilt võitu, sest kohtunik andis kohe ka lõpuvile. Real juhib alagruppi, olles kogunud kolm võitu ja ühe viigi, Legia on ühe viigipunktiga viimasel kohal.
Vaata Zidane'i äpardust siit.


description: Manchester Citys jalgpalliklubis eksiili vajunud kunagine võtmemängija Yaya Toure on andnud käsu oma agendile lõpetamaks osapoolte vastasseis palluri mänguaja taastumise nimel.

title: Manchester City staar püüab Guardiolaga suhteid siluda

maintext:
Nimelt oli Pep Guardiola andnud mõista, et ei kavatse Toured meeskonda lisada enne, kui elevandiluuranniklase agent Dimitri Seluk vabandanud pole. Seluki süüteoks oli kriitiline suhtumine Toure Meistrite liiga koosseisust välja arvamisse. Lisaks kritiseerivale hoiakule oli ka agent sõnanud, et Toure tundis ennast Guardiola otsuse tõttu alandatuna, vahendab Soccernet.ee.
Ametlikus teadaandes sõnas aga 33-aastane keskväljamees: «Ma soovin vabandada, nii enda kui ka minu esindajate nimel. Väljaütlemised ei esinda minu vaadet klubi ning selle personali osas. Mul on Manchester City vastu tohutu austus ning soovin klubile ainult parimat.»


description: Madridi Real teatas oma koduleheküljel ametlikult, et pikendas lepingut portugallase Cristiano Ronaldoga 2021. aastani.

title: Cristiano Ronaldo sõlmib Realiga uue viie aasta pikkuse lepingu

maintext:
Klubi teatel allkirjastatakse leping pidulikult homme Reali kodustaadioni Santiago Bernabue presidendiloožis, kus paberile annavad allkirja Ronaldo ja Reali president Florentino Perez. Klubi ei teatanud lepingu täpseid üksikasju, kuid võib eeldada, et Gareth Bale hiljutise kuue aasta pikkuse ja ligi 170 miljonit eurot väärt lepingu valguses tahtis Ronaldo, et ka tema palganumber üle vaadataks.
Väärib märkimist, et 2021. aastal oleks portugallane juba 36-aastane. Ronaldo mängib Realis alates 2009. aastast ehk kaheksandat hooaega. Selle aja jooksul on ta pidanud Reali särgis kõikide sarjades 360 mängu ja löönud 371 väravat.


description: Manchester Unitedi jalgpallimeeskonna ründaja Zlatan Ibrahimovic vabandas tiimi fännide eest, sest sai nädalavahetusel peetud liigamängus juba viienda kollase kaardi.

title: Ibrahimovic vabandas ManU fännide ees

maintext:
United kohtus eile Swansea Cityga ja Manchesteri meeskond sai kirja 3:1 võidu. Ibrahimovici arvele kanti lisaks kahele väravale aga ka üks kollane kaart ning sel suvel Inglismaa meeskonnaga liitunud rootslane peab järgmise liigakohtumise Arsenaliga vahele jätma.
«Inglismaal on jalgpalli keeruline mängida, see on siin väga füüsiline. Pean sellega lihtsalt leppima,» rääkis Ibrahimovic mängu järel. «Vabandan selle eest, et mind on järgmiseks mänguks kõrvaldatud. Soovin, et see poleks nii, sest tegu on mänguga, mida ma väga mängida tahtsin. Samas usaldan oma meeskonnakaaslaseid ja tiimi ning tean, et nad saavad ka ilma minuta hästi hakkama,» lisas Unitedi ründaja.
United paikneb 11 liigamängu järel kuuendal kohal, neil on saldost ette näidata 18 punkti. Arsenal, kellega kohtutakse 19. novembril, on kokku saanud 24 punkti ja sellega hoitakse neljandat kohta. Inglismaa liigat juhib 26 punktiga Liverpool.


description: Eesti jalgpallikoondise 19-aastane väravavaht Andreas Vaikla on Rootsi kõrgliigaklubist Norrköping lahkumas, vahendab Soccernet.ee.

title: Eesti koondise väravavaht tahab ise koduklubist lahkuda

maintext:
Kuna David Mitov Nilsson sai aprillis tõsiselt vigastada, pääses Vaikla kolmeks kuuks Norrköpingi väravapostide vahele. Suvel liitus aga klubiga uus kindamees Michael Langer, kes tõrjus Eesti koondislase tagasi varupingile.
«Ta on teatanud, et ei näe oma tulevikku Norrköpingis. Aktsepteerime seda. Selles pole midagi dramaatilist, kuigi alati on kurb, kui mängijad tahavad lahkuda,» vahendab Soccernet Norrköpingi peatreeneri Jens Gustafssoni sõnu nt.se-le.
Vaikla kuulub 25 mängija hulka, kes said äsja Eesti A-koondise peatreenerilt Martin Reimilt kutse 13. novembril peetavale MM-valikmängule Belgiaga.


authors:
Siim Kaasik
Timo Anis

description: Austraalia MM-rallil avapäeva järel kaheksandal kohal olev Ott Tänak tegi ralli neljandal kiiruskatsel spinni ning kaotas seetõttu umbes 30 sekundit.

title: Video: segadus legendiga maksis Tänakule 30 sekundit


authors:
Kaarel Täll
Foto

description: Koos Rein Taaramäega Katjuša rattameeskonnas pedaaliv Ilnur Zakarin panustab uuel hooajal Giro d’Italiale ja Vueltale.

title: Katjuša äss Zakarin keskendub Girole ja Vueltale


description: Eesti korvpallikoondislase Jaan Puideti koduklubi Jämtland kaoas Rootsi kõrgliigas koduväljakul Luleale 85:99 (21:26, 19:29, 27:20, 18:24).

title: Puideti kümnest punktist liidri vastu ei piisanud

maintext:
Puidet mängis Jämtlandi eest 23 minutit, viskas kümme punkti (kahesed 3/4, kolmesed 1/3, vabavisked 1/1), võttis kolm lauapalli ja kaotas korra palli. Meeskonna parim oli 23 punkti kogunud Mike Bruesewitz. Luleale tõi Brandon Rozzell lausa 32 silma, vahendas ERR Sport.
Liigatabelis hoiab Jämtland kahe võidu ja kolme kaotusega üheksa meeskonna konkurentsis seitsmendat positsiooni ning Lulea (7-1) on liider. Tanel Kurbase klubi Södertälje on kogunud neli võitu viiest.


authors:
Kaarel Täll
Tairo Lutter

description: Projekti «Me räägime jalgpalli 2016» raames külastas Eesti koondise kohtumisi 511 inimest Jõhvist, Kohtla-Järvelt, Sillamäelt, Narvast, Kiviõlist ja Paldiskist.

title: Enam kui pooltuhat inimest osales jalgpalli lõimumisprojektis

maintext:
Külastused toimusid meeste koondise mängudel Norraga (märtsis), Lätiga (juunis) ja Gibraltariga (oktoobris) ning eilsel U23-vanuseklassi koondise mängul Inglismaaga.
Lisaks staadionilt saadud elamusele toimus iga kord ka kohtumine tippjalgpalluriga, kus tegid kaasa Sergei Pareiko, Andrei Stepanov, Vladimir Voskoboinikov, Sergei Terehhov ja viimati Joel Lindpere. Vestlusi modereerisid endine koondislane, rahvusringhäälingu ajakirjanik Dmitri Kulikov ning endine tippjalgpallur, FC Infoneti spordidirektor Dmitri Skiperski.
«Suur aitäh kõigile projektis osalenud klubidele ja noortele. Oli väga hea meel näha sadu rõõmsaid lapsi, kellele pakkus kohtumine tippjalgpalluriga erilise elamuse - selle tunnistuseks olid pikad järjekorrad, mis tekkisid autogrammide võtmisel,» lausus Eesti Jalgpalli Liidu peasekretär Anne Rei. «Soovime ka edaspidi anda läbi jalgpalli panuse lõimumisse - just jalgpall on suurepärane võimalus näidata, et meil on ühine eesmärk arendada Eestit.»
Projekti rahastajad on Eesti Kultuuriministeerium ning Integratsiooni ja Migratsiooni Sihtasutus Meie Inimesed.


description: Innsbrucki Hypo Tirolis mängivad Eesti koondislased Martti Juhkami ja Renee Teppan aitasid koduklubil alustada võrkpalli Meistrite liigat 3:1 võiduga Iisraeli meeskonna Akko Mate-Asher Hapoeli üle.

title: Juhkami ja Teppan alustasid Meistrite liigat võidukalt

maintext:
Eesti rahvusmeeskonna edu tõttu Poola kõrgliigas alles eile oma esimese mängu pidanud Gheorghe Cretu juhendatav Lubini Cuprum alustas hooaega ideaalselt, kui avamängus kirjutati tabelisse kolm võidupunkti. Suurepärase etteaste tegid mõlemad Eesti koondislased Robert Täht ja Keith Pupart, kes panustasid võitu vastavalt 16 ja 14 punkti, kirjutab volley.ee.
Ülevaade võrkpallikoondisest: jokkerid, poolik pusle ja tüdimus kaaslastest
Rumeenias Craiovas peetud 2017. aasta Euroopa meistrivõistluste valikmängude F-alagrupi esimene turniir lõppes eestlastele kahe võidu ja ühe kaotusega. Mängud läksid raskemast raskemalt, mängijad tunnistasid, et väga pikalt koos Poolas laagris viibimine on veidi vaimu nüristanud ning pusle veel väga hästi kokku ei klapi. Kuigi avamängus tšehhidelt saadud 0:3 koslep jäi ainsaks ja kaks järgmist mängu Rumeenia ja Makedooniaga suudeti võita (vastavalt 3:1 ja 3:2 – M. G.), tuli kõik väga raskelt. Rumeenlasest peatreener Gheorghe Creţu oli mõlemas mängus tõmmanud kaardipakist mitu jokkerit. Toome siinkohal esile mõned punktid, mis lõppenud mängudest silma hakkasid, ja võtame enne reedel algavat teist turniiri hetkeolukorra kokku.


description: Lilleströmi keskkooli tudengid mängisid läbi Norra suusataja Therese Johaugi pressikonverentsi, kus suusataja teatas, et on andnud positiivse dopinguproovi.

title: Video: andekad Norra kooliõpilased parodeerisid Johaugi pressikonverentsi

maintext:
Videos astub üles tegelane Therese Mohaug, kes patustas enne koolieksamit sooritust parandava ainega. Kui Johaug selgitas positiivset dopinguproovi katkise huule ja sellele määritud kreemiga, siis Mohaug tarvitas keelatud aineid, kuna nägi enne eksamit halb välja.
«Laenasin Fredrikkelt ripsmedušši. Tal on jumestuse tegemisega viieaastane kogemus ja ma usaldasin teda täielikult. Kõik algas sellest, et ma olin eksamile sisse maganud. Seega ei jõudnud endale ka meiki teha. Saime mõlemad aru, et ma ei näe hea välja. Mul ei olnud põhjust arvata, et see ripsmedušš on keelatud. Olen täiesti šokis,» rääkis Mohaug pressikonverentsil.
Therese Mohaugi pressikonverents:
Therese Johaugi pressikonverents:


description: Vormel-1 piloot Daniel Ricciardo väljendas selgelt arvamust, et Sebastian Vetteli vihahoos raadiosidesse öeldud roppused Mehhiko GP-l ei ole vabandatavad sellega, et olukord oli pingeline.

title: Ricciardo selgitas, miks Vettel sel aastal nii närviline on

maintext:
Mäletatavasti kostsid möödud nädalal sõidetud Mehhiko GP-l Ferrari piloodi Vetteli roppused miljonitele televaatajate kõrvu. Pärast võidusõitu rääkis Vettel, et ropud fraasid olid pingelise ning tema hinnangul ebaausa olukorra tagajärg. Red Bulli sõitja Ricciardio hinnangul peaks aga vormelisõitja olema professionaal, kes suudab avalikkuse ees korrektselt käituda.
«Sa pead olema natukene mõistlikum ning selliseid asju raadiosse mitte ütlema. Uskuge mind, ma olen samu asju öelnud, aga ütlen seda endamisi kiivrisse. Kõike, mida sülg suhu toob, ei ole vaja eetrisse karjuda. Vannu omad asjad kiivrisse ning hetk hiljem saad juba rahulikumalt raadioside kaudu oma emotsioone väljendada,» ütles Riccardio.
2014. aastal Red Bullis Vetteli meeskonnakaaslane olnud Ricciardo on märganud, et sakslane on tänavusel hooajal kuidagi närvilisem kui varasemalt. «Ma tunnetan, et ta on tõepoolest närvilisem sel aastal. Ta on minevikus näidanud, et võib olla üsna emotsionaalne, kuid sel hooajal ta veelgi emotsionaalsem. Ilmselt ajab teda närvi see, kuidas Ferrari hooaeg on möödunud. Tõenäoliselt arvas ta, et neil on Mercedeste vastu võimalus, kuid sellest ei ole midagi välja tulnud.»


authors:
Siim Kaasik
Nick Potts Empics Sport

description: Inglismaa jalgpalliklubi Fulhami poolkaitsja Tom Cairney sai hiljuti kirja 8-aastaselt fännilt Giacomo Marshallilt. Koos juhistega, kuidas jalgpallur oma mängu parandada võiks, lisas Marshall kirjale juurde ka 3 naela – selleks, et näidata üles oma tänu mängija vastu.

title: 8-aastane poiss saatis lemmikjalgpallurile õpetliku kirja koos oma taskurahaga

maintext:
Noormees soovitas Cairneyl proovida rohkem käärlööke ning joosta natukene kiiremini. Inglismaa tugevuselt teises liigas mängiv Cairney otsustas kirja saatja üles otsida ning läks talle külla. Marshall ei jätnud võimalust kasutamata ning jagas Cairney’le veel juhtnööre. «Võib-olla saad sa harjutada penaltite löömist ning mitte nii palju neid mööda lüüa,» viitas Marshall Cairney eksimusele mängus Queens Park Rangersiga.
25-aastane jalgpallur ei läinud austajale mõistagi tühjade kätega külla. Ta kinkis Marshallile autogrammiga särgi, jalgpallisaapad ning muudki. «Naasin treeningult ning nägin, et mul on riietusruumis kiri. Avasin selle ning paljud meeskonnakaaslased olid sel hetkel minu kõrval. Fakt, et ta andis mulle osa oma taskurahast, tegi olukorra väga eriliseks. Ma arvan, et kõige erilisem hetk oli see, kui mu ema seda kirja nägi. Ta hakkas kohe nutma, see oli ilus hetk,» rääkis Cairney.


authors:
Siim Kaasik
Team Haanja Pressiteenistus

description: Team Haanja avaldas täna kommentaarid nende jaoks vastuvõetamatule lepingule, mida nad Eesti suusaliiduga allkirjastanud ei ole. Team Haanjasse kuuluvad Triin Ojaste, Algo Kärp, Raido Ränkel, Aivar Rehemaa, Marko Kilp, Alvar Johannes Alev, Karel Tammjärv ja Andreas Veerpalu. Lisaks mainis Team Haanja, et leping vastu on ka teisi sportlasi.

title: Team Haanja kommenteeris skandaalseks kujunenud lepingu punkte

maintext:
Lepingust on välja toodud vaid punktid, mida Team Haanja kommenteeris. Täismahus lepingut on võimalik vaadata siit.
2. SPORTLANE KOHUSTUB:
2.2. koostama koos isikliku treeneriga või iseseisvalt treening- ja võistlusplaani ning kooskõlastama need Koondise treeneriga;
2.3. koostama muudatused jooksvas treening- ja võistlusplaanis olukorra muutudes (vigastus, haigus vms) ning kooskõlastama muudatused Koondise peatreeneriga;
Team Haanja kommentaar:
Olukorras, kus peatreener ja suusaliit suhtuvad Team Haanja sportlastesse ülikriitiliselt ja on oma avalikes väljaütlemistes pigem negatiivse meelestatusega (vt Jaanus Teppani 15.11.16 Õhtulehes avaldatus artikkel), on ebamõistlik nõuda, et sportlaste isiklikud treenerid peavad iga muudatuse sportlaste treening- või võistlusplaanis kooskõlastama isikutega, kes igapäevaselt sportlaste käekäigu vastu huvi üles ei näita. Kahepoolsete mõistlike suhete kontekstis oleks vaba info liikumise tagamine igati mõistlik.
2.4. osalema kõikides Eesti Suusaliidu poolt korraldatavates Koondise laagrites ning muudel Koondise üritustel (koosolekud, kontrollvõistlused jms) (arvestades p-des 2.2 ja 2.3 kooskõlastatud plaane) ning täitma täielikult nii laagrites kui ka laagrite vahelisel ajal (sh ööpäevaringselt ning puhkepäevadel) Koondise treeneriga kooskõlastatud treening- ja võistlusplaani ning Sportlasele kehtestatud piiranguid ja nõudeid;
Team Haanja kommentaar:
Olukorras, kus peatreener ja ESL suhtuvad Team Haanja sportlastesse ülikriitiliselt ja on oma avalikes väljaütlemistes pigem negatiivse meelestatusega (vt Jaanus Teppani 15.11.16 Õhtulehes avaldatus artikkel), on ebamõistlik nõuda, et sportlaste isiklikud treenerid peavad iga muudatuse sportlaste treening- või võistlusplaanis kooskõlastama isikutega, kes igapäevaselt sportlaste käekäigu vastu huvi üles ei näita. Kahepoolsete mõistlike suhete kontekstis oleks vaba info liikumise tagamine igati mõistlik.
2.5. täitma Lepingust, FIS reeglitest, Maailma Antidopingu Agentuuri Maailma dopingukoodeksist, Koostööpartneritega sõlmitud lepingutest, samuti Eesti Suusaliidu poolt vastuvõetud otsustest, olema aus, eetiline ja sportlik, järgima ausa ja puhta spordi ning võrdse võistluse põhimõtteid;
Team Haanja kommentaar:
Selle punkti lauseehitus on vigane ja lause seetõttu arusaamatu.
2.7. esindama Eesti Suusaliitu nendel võistlustel, kuhu teda valitakse osalema, osalema oma vanuseklassi Eesti Meistrivõistlustel ja/või ametlikel koondvõistkonna katsevõistlustel. Juhul kui eeltoodu täitmine on võimatu haiguse või mõne muu vältimatu põhjuse tõttu, peab eemalejäämine olema eelnevalt kooskõlastatud Koondise treeneriga;
Team Haanja kommentaar:
Arne Tilk väidab, et ESL juhatus võttis 05.10.16 vastu otsuse, mille kohaselt peavad Aivar Rehemaa, Algo Kärp, Karel Tammjärv, Raido Ränkel ja Marko Kilp (ehk sportlased, kes on välja teeninud EOK toetuse) MK-etappidel osalemiseks kõik osalemisega seotud kulud ise kandma. Kui sportlane peab võistlustel osalemiseks kasutama omafinantseeringut, ei ole kuidagi loogiline, et ESL saab sportlast tema enda raha eest erinevatel võistlustel osalema sundida.
2.9. osalema Eesti Suusaliidu Koostööpartnerite poolt korraldatavates reklaamikampaaniates ja/või –üritustel ning teavitama mõistliku tähtaja jooksul Eesti Suusaliitu isiklike Koostööpartnerite poolt korraldatavatest reklaamikampaaniatest ja/või osalemisest üritustel.
Team Haanja kommentaar:
See punkt on ühepoolne. Mõistlikku teavitusaega isiklike spornsorite reklaamkampaaniatest nõutakse sportlaselt, kuid ESL kohustuste all identset punkti ei ole. Leping peaks ju olema kahepoolne.
4. EESTI SUUSALIIT KOHUSTUB
4.1. tagama Sportlasele koha koondise treeningkogunemistel, rahvusvahelistel tiitlivõistlustel ning FIS võistlustel vastavalt Koondise treeneri poolt kinnitatud treening- ja võistlusplaanile ning kehtivatele alakomitee poolt kinnitatud statuudile.
Team Haanja kommentaar:
Jääb arusaamatuks, mida ESL selle punktiga tagab, kui reaalselt peavad sportlased oma laagri- ja võistluskulud ise tasuma.
4.4. tagama suusahooldeteenuse tiitlivõistlustel -OM, MM ja MK-l;
Team Haanja kommentaar:
Kes selle teenuse eest tasub? Taas sportlane ise?
4.6. tagama Koondise treeninglaagritesse ning võistlustele reiside tehnilise korraldamise (so piletid, viisad, majutus jms).
Team Haanja kommentaar:
Kas tagab ainult tehnilise korralduse või ka tasub loetletu eest? Taas omafinantseering?
5. EESTI SUUSALIIDUL ON ÕIGUS:
5.1. kasutada Sportlase nime, pilti ja isikut Eesti Suusaliidu ja Koostööpartnerite reklaami-, toetus-, koostöö-, kommunikatsiooni- ja/või muus tegevuses. Sportlase nime, pilti ja isikut saab Eesti Suusaliit kasutada seonduvalt spordiga – selle reklaamimise jms. Eesti Suusaliit ei tohi kasutada isiku nime, pilti või isikut alandavalt või Sportlase mainet kahjustaval viisil. Sportlase tagasivõtmatu ja tingimusteta nõusolek selliseks oma nime, pildi ja isiku kasutamiseks loetakse antuks Lepingu sõlmimisega;
Team Haanja kommentaar:
Vt. ka punkt 2.9. Kas ESL ei pea eelnevalt Sportlasega midagi kooskõlastama ja võib piltlikult öeldes ilma etteteatamiseta kaamera käima panna ja reklaami filmima asuda?
5.2. sõlmida lähtuvalt lepingu eesmärgist Koostööpartneritega erinevaid reklaami-, toetus- ja/või koostöölepinguid ning võtta nendes Eesti Suusaliidule, Koondisele ja/või Sportlasele mõistlikke kohustusi, milliste kohustuste täitmine on Sportlasele kohustuslik. Kohustuste võtmisel peab Eesti Suusaliit arvestama võimalikult suures ulatuses Sportlase huvidega;
Team Haanja kommentaar:
«võimalikult suures ulatuses» tuleks maha tõmmata! Sportlane on tippspordis kõige tähtsam persoon.
5.3. kehtestada oma otsustega Sportlasele lähtuvalt lepingu eesmärgist mõistlikke kohustusi, milliste kohustuste täitmine on Sportlasele kohustuslik lepingus märgitud eesmärkide ellu viimiseks.
Team Haanja kommentaar:
Kelle arvates mõistlikke? Kas sportlase käest küsitakse? Lõtk selle vahel, mis tundub ühele või teisele mõistlik, võib olla väga erinev. Kui sportlase kohustuste ja õiguste osas on leping väga täpselt käitumiseks suuniseid andev, peaks ka suusaliidu õigused konkreetselt kirjas olema, et igasugust mitmeti mõistetavust välistada.
6. SANKTSIOONID
6.1. Eesti Suusaliidul on õigus eelneva teavitamiseta, ja kohustuse nõuetekohaseks täitmiseks täiendava tähtaja andmiseta kas peatada omapoolsete Lepingust tulenevate kohustuste täitmine ja/või Leping üles öelda alljärgnevatel juhtudel:
Team Haanja kommentaar:
Kõike eelnevat arvestades, millised on need ESL kohustused, mille täitmise lõppemisel Sportlane kaotab?
6.2. Lepingu punktis 6.1 loetletud juhtudel võib Eesti Suusaliit kas Lepingust tulenevate kohustuste täitmise peatamise ja/või Lepingu ülesütlemise asemel või lisaks sellele nõuda ka Lepingu alusel Sportlase treeningettevalmistusse suunatud rahaliste vahendite osalist või täielikku tagastamist ja/või leppetrahvi Sportlasele makstud ühe (1) kuni kuue (6) kuu stipendiumi ulatuses.
Team Haanja kommentaar:
ESL pole vahendeid Team Haanja sportlaste ettevalmistusse suunanud. Mida nad tagasi nõuavad? Sportlaste stipendiumeid makstakse sportlaste endi otsitud isiklike sponsorite raha eest. Need on sportlase isiklikud vahendid, mitte ESLi tegevuse tulemus!
7. LEPINGU KEHTIVUS JA MUUTMINE
7.1. Leping kehtib nii kaua kuni Sportlane on arvatud Koondise liikmete hulka..
Team Haanja kommentaar:
Leping peaks olema kehtivusega üks aasta/hooaeg. Tähtajatu leping ei ole kellelegi mõistlik.
8. MUUD SÄTTED
8.4. Leping ja selle tingimused on konfidentsiaalsed ning Pool ei või ilma teise Poole kirjaliku nõusolekuta selle sisu avaldada. Samuti loetakse konfidentsiaalseks informatsiooni, mis ei oleks Poolele ilma Lepingu sõlmimiseta teatavaks saanud. Eeltoodu ei piira siiski Poole õigust avaldada konfidentsiaalset informatsiooni, mille avaldamine on nõutud õigusaktidega.
Team Haanja kommentaar:
15.11.16 avaldas üks lepingu osapooltest (ESL) oma koduleheküljel lepingu täisteksti, millega rikkus otseselt käesoleva lepingu punkti 8.4 konfidentsiaalsuse nõuet.
8.5. Pooled kinnitavad, et Lepingu tekst on koostatud Poolte vaheliste läbirääkimiste tulemusel ning et Leping vastab Poolte tegelikule tahtele. Pooled kinnitavad, et nad on Lepingu hoolikalt läbi lugenud ning et kõik Lepingu sätted ja tingimused on üheselt arusaadavad ja mõistetavad. Kõik Lepingu tingimused on Poolte vahel eraldi läbi räägitud.
Team Haanja kommentaar:
Läbirääkimisi pole peetud. Saime valmis lepinguteksti, mida minimaalselt esimese tagasiside põhjal muudeti, kuid märkimisväärselt pole sportlaste parandusettepanekutega nõustutud. Leping on endiselt ühepoolne.


description: Ametist lahkuv Venemaa Olümpiakomitee president Alexander Žukov teatas täna avaldatud kõnes, et nende riigile määratud dopingutestijad ei tee efektiivselt tööd ning olukorra parandamiseks tuleks Venemaale anda luba taas töös kaasa lüüa.

title: Venemaa Olümpiakomitee president: Venemaale määratud dopingutestijate töö pole tõhus

maintext:
Venemaa sattus suuremahulisse dopinguskandaali käesoleva aasta juulis, kui Rahvusvaheline Antidopinguagentuur (WADA) avalikustas raporti, millest selgus, et Venemaa sportlased on aastaid süstemaatiliselt kasutanud dopinguaineid ning sellele on kaasa aidanud nii kohalik spordiministeerium kui ka kohalik antidopinguagentuur (RUSADA). Nende paljastuste tõttu peatati RUSADA töö ja nii võtavad Venemaal praegu dopinguproove välismaised testijad, kelle töö pole aga Žukovi sõnul nii efektiivne kui võiks.
«Venemaal ei ole ega pole kunagi olnudki riigi toetusel töötavat dopingu kasutamise programmi,» teatas Žukov Rahvusvahelisele Olümpiakomiteele peetud kõnes. «Kuidas plaanib WADA meie olukorra lahendada, kui isegi praegu on Suurbritannia antidopinguagentuur raskustes, et analüüsida 6000 proovi, samas kui meie puhul oleks proovide arv oluliselt suurem?» andis Žukov mõista, et välismaised testijad ei saa Venemaa mahtudega hakkama ja kohalikud testijad peaksid taas võimaluse saama.


description: Rootsi peaminister Stefan Löfven on suur spordisõber, eriti pingsalt hoiab ta peal murdmaasuusatamisel. Norraka Therese Johaugi positiivne dopinguproov tuli talle suure üllatusena.

title: Rootsi peaminister: Johaugi uudis oli ka mulle üllatus

maintext:
Löfven ei jälgi murdmaasuusatamist ainult televisiooni vahendusel. Tihti võib teda näha ka suusarajal sportlastele kaasa elamas. Sellest tulenevalt uuris väljaanne Expressen peaministri arvamust viimase dopingu-uudise valguses.
«See oli mulle suur üllatus. Samas pole praegu veel selgust, mis on täpsemalt juhtunud ning kuidas positiivne dopinguproov ikkagi sündis. Selge on see, et sellised juhtumid pole spordile head,» sõnas Löfven.
Kuidas suhtuda dopingutarvitajatesse? «Kõik oleneb sellest, kas sportlased on petnud. Dopingujuhtumid kahjustavad sporti. Spordile mõjuvad halvasti ka veel ebaselged juhtumid, inimestel kaob sportlaste vastu usaldus ning tulemus võib olla katastroofiline,» jäktas ta.


description: Prantsusmaa tippliiga kolmandas voorus sai esimese kaotuse Andri Aganitsa klubi Poitiersi Stade Poitevin, jäädes koduväljakul alla Montpelliers´le 1:3 (-29, 15, -17, -24).

title: Andri Aganits kiusas lööjaid, kuid kaotas

maintext:
Aganits tegi oma töö aga eeskujulikult ära ja tõi 15 punkti. Blokis oli ta isegi edukam kui rünnakul – punkte vastavalt kaheksa ja kuus, lisaks üks pallingul. Montpelliers´l on kolmest mängust kaheksa, Poitiers´l kuus punkti, kirjutab Volley.
Ka Timo Tammemaa lõi seekord kaasa mängu kaotanud meeskonnas. Ajaccio – Toulouse´i kohtumine lõppes võõrustajate kasuks 3:1 (15, -23, 23, 19). Tammemaa tõi rünnakul viis, blokis kolm ja pallingul ühe punkti. Toulouse´il on kolmest mängust viis punkti.


description: Red Bulli vormel-1 võistkonna juht Christian Horner andis mõista, et Sebastian Vetteli teravad sõnad pühapäevase Mehhiko etapi ajal on põhjustatud närvipingest. Vettel sõimas võistluse ajal ropult FIA võidusõidudirektorit Charlie Whitingit, kes ei karistanud tema meelest piisavalt kiiresti rada lõiganud Max Verstappenit, vahendab Autosport.

title: Horner: meie tiimis sõites Vettel küll nii närviline polnud

maintext:
Lisaks kasutas Vettel roppe sõnu ka Verstappeni aadressil, võistlusnädalavahetuse alguses ehk reedesel vabatreeningul nähvas ta aga McLareni sõitja Fernando Alonso kohta «idioot», kui hispaanlane talle ühes kurvis ette jäi. Pärast sõitu leidis Vettel ise, et tema väljaütlemistes pole midagi erilist, kuna sõidu ajal on kõik sõitjad adrenaliinist ja emotsioonidest haaratud ning kipuvad vahel üle keema.
Uue nädala alguses saatis sakslane siiski avaliku vabanduskirja nii Whitingile kui ka FIA presidendile Jean Todtile. Horneri meelest on Vettel närviline, kuna Ferrari auto ei vasta tema lootustele ega luba tal tiitli eest võidelda. «Kui ta meie eest sõitis, polnud tal sellist kommet,» lausus Horner, kelle käe all kihutas Vettel aastatel 2009-14. «Ilmselgelt vormub tema meelepaha sõnadeks ja neid kuulevad kõik.»
Isegi Vetteli endine meeskonnakaaslane Daniel Ricciardo, kes on oma sõnakasutuses ka ise kohati üsna vaba, lausus, et Vetteli närvilisus on «ebaharilik» ja «pisut liiast». Horner märkis, et emotsionaalsuses pole midagi halba, solvanguid ei tohiks aga sellegipoolest pilduda. «Kui paneksime jalgpallimängu ajal mängijatele mikrofonid külge, tuleks sealt veel hullemat teksti. Aga ükskõik mis spordialast me räägime – kohtunikku ei tohi solvata,» rõhutas Horner.


description: Eesti sulgpalli juuniorid alustasid kolmapäeval Bilbaos juunioride MMi võistkonnavõistlust. Turniir peetakse esmalt alagrupisüsteemis, kust veerandfinaali saavad iga alagrupi võitjad. Eesti alagrupp on jaotatud kaheks. Alagrupi esimeses pooles olid Eesti vastased Prantsusmaa ja Costa Rica, kus favoriidiks viimasel EMil nelja parema hulka jõudnud Prantsusmaa koondis.

title: Juunioride sulgpallikoondis sai MMi avapäeval võidu ja kaotuse

maintext:
Eesti noored suutsid siiski prantslaste vastu noppida ühe võidupunkti ning kohtumise lõppeseisuks jäi 1-4. Võidu tõid Eestile naiste paarismängus Kati-Kreet Marran ja Mari Ann Karjus, kes võitsid Margot Lamberti ja Vimala Heriau 21:16, 21:16.
Kohtumises Costa Ricaga oli eeldatav soosik Eesti, mis suudeti realiseerida ka 5:0 võiduks. Kati-Kreet Marran ja Karl Kert üksikmängudes, Hannaliina Piho ja Matis Kaart segapaarismängus, Liisa Tannik ja Hannaliina Piho ning Karl Kert ja Marcus Lõo paarismängudes ei andnud oma vastastele geimigi ning kõik mängud võideti kindlalt kahes geimis.
Peale ühte puhkepäeva ootavad Eesti noori ees kohamängud, kus vastamisi minnakse alagrupi teises pooles teise koha saanud võistkonnaga, kes selgub Soome, Bulgaaria ja Hollandi vahel.


description: Pesapalli liiga MLB tänavuseks võitjaks krooniti Chicago Cubs, ühtlasi sai sellega otsa spordiajaloo üks kurikuulsamaid võiduta seeriaid. Cubs oli tiitlit oodanud alates 1908. aastast ehk ei rohkem ega vähem kui 108 aastat.

title: Video: kitseneedus ja 108 aasta pikkune tiitlipõud said dramaatilise lõpu

maintext:
Põnevas finaalis alistas Cubs otsustavas mängus Cleveland Indiansi 8:7, seejuures oli Chicago meeskond jäänud nelja võiduni peetavas seerias taha 1:3. Viimati võidutseti 1908. aastal, kui finaalis alistati 4:1 Detroit Tigers. Pikale tiitlivõiduta seeriale lisas värvi 1945. aastal aset leidnud vahejuhtum, kui kohalik baariomanik Billy Sianis visati Cubsi staadionilt välja, sest ta oli sinna tulnud koos oma kitsega, kes aga haises ja häiris teisi pealtvaatajaid.
Sianis kuulutas seepeale, et Cubs ei võida enam mitte kunagi. Kui Cubsil luhtus järjest mitu võimalust tiitlit võita, hakatigi seda pidama needuseks, mis võistkonda igavesti jälitab. «Needus on nüüd murtud, kits on ajalugu,» lausus Cubsi fänn Rodrigo Gonzales BBC vahendusel pärast võitu.
Kui Cubs suutis viimaks fänne rõõmustada, siis Clevelandi poolehoidjate pikk ootus jätkub – nende meeskond võitis tiitli viimati 1948. aastal.


authors:
Madis Kalvet
Timo Anis

description: Volkswageni autoralli MM-sarjast taandumise järel töötuks jääv Andreas Mikkelsen lõpetas hooaja võiduga, kui ta saavutas esikoha Austraalias. 27-aastase norralase jaoks oli see karjääri kolmas võit ning sellega andis ta oma võimalikele kosilastele kindla signaali, et temaga tasub tulevikus arvestada.

title: Nüüdseks töötu Mikkelsen: see oli ideaalne lõpp

maintext:
«See oli ideaalne lõpp hooajale,» rääkis Mikkelsen Red Bull Content Poolile. «Meie eesmärgiks oli olla läbi hooaja stabiilne ja sihtida MM-tiitlit. Hooaja viimase etapi eel ei olnud mul enam midagi kaotada. Võisin kõik välja panna ja vaadata, mis sellega kaasneb.»
«Esitasime maailmameistrile väljakutse ning alistasime ta ausas võitluses,» rõõmustas Mikkelsen, et neljakordne maailmameister Sebastien Ogier pidi leppima tema järel teise kohaga. «See on minu parim võit, kuid on kahju, et Volkswageni meeskond saab sellega lõpu.»
MM-sarja kokkuvõttes saavutas Mikkelsen 154 punktiga kolmanda koha. Maailmameistriks tuli 268 silmaga tema tiimikaaslane Ogier. 160 punktiga lõpetas hooaja kokkuvõttes teisena Hyundai rooli keerav belglane Thierry Neuville.
Mikkelsen sõitis Volkswageni meeskonnas kokku neli hooaega:
2013. aastal saavutas ta 50 punktiga 10. koha
2014. aastal lõpetas ta hooaja 150 punkti ja 3. kohaga
2015. aastal sai Mikkelsen 171 punktiga samuti 3. koha
2016. aastal kogus norralane 154 punkti ja lõpetas taas 3. kohaga


description: Eesti naiste jalgpallikoondislastele tõi möödunud nädalavahetusel nii võite, kaotuseid kui ka väravaid.

title: Eesti koondislased välismaal: Zlidnis lõi värava, Laar tõrjus penalti

maintext:
Inna Zlidnise tööandja Ferencvaros kohtus Ungari kõrgliiga kümnendas voorus MTK Hungaria naiskonnaga. Ferencvaros asus avapoolajal Jelena Cankovici ja Orji Ebere väravatest 2:0 juhtima. Kaks minutit enne kohtumise normaalaja lõppu suutis Lilla Nagy lüüa Hungaria kasuks värava. Lõppseisu 3:1 vormistas aga mängu lisaminutitel just Eesti koondise kaitsja Zlidnis. Ferencvaros on nüüd 27 punktiga tabelis esikohal. Teist ja kolmandat kohta edestatakse viie punktiga.
Prantsusmaa kõrgliigas sai neljandat mängu järjest Metzi väravapostide vahel seista Getter Laar, kui vastamisi mindi Bordeaux’ga. Mängu ainus värav sündis 86. minutil, kui Bordeaux teenis penalti. Laar suutis selle küll tõrjuda, ent tagasipõrkunud pallini jõudis esimesena vastaste mängija Margaux Montegut, kes selle väravasse lükkas ja Bordeaux’le 1:0 võidu tõi. Seega jäi Metz napilt oma esimesest punktist ilma. Hetkel ollakse tabelis ikka 12 naiskonna seas viimasel kohal.
Norra naiste esiliigas toimus viimane voor ning Kaire Palmaru koduklubi Fotballaget Fart kohtus tabelinaabri Asanega. Kohtumine algas Farti jaoks positiivselt, kui 10. minutil lõi Asane poolt omavärava Malin Larsen ning Fart asus 1:0 juhtima. Esimesel poolajal rohkem väravaid ei sündinud. 56. minutil sai jala valgeks Christina Pedersen ning suurendas Farti eduseisu. Asane lõi oma auvärava 78. minutil, kuid enamaks jaksu ei jätkunud ning Fart teenis võõral väljakul 2:1 võidu. Palmaru alustas mängu algkoosseisus ning vahetati välja 69. minutil. Fart lõpetas hooaja 12 naiskonna seas üheksanda kohaga.


description: Eesti jäähokikoondise ründaja Andrei Makrov jätkab oma karjääri Valgevenes, sõlmides lepingu sealse Ekstraliga klubiga HK Gomel.

title: Eesti hokikoondislane liitus Valgevene klubiga


description: Oktoobri viimasel päeval suri 95-aastaselt Itaaliast pärit skulptor Silvio Gazzaniga, kes on kujundanud mitmeid tuntud karikaid. Tema kuulsaim töö pärineb aastast 1971, kui Gazzinagi valmistas jalgpalli MMi karika, mis on kasutusel kuni tänapäevani.

title: Suri spordimaailma ühe ihaldatuma karika autor


description: Manchester Unitedi jalgpallimeeskonna poolkaitsja Marouane Fellaini kinnitab, et vaatamata kehvadele tulemustele usaldab meeskond peatreener Jose Mourinhot.

title: Fellaini kehvade tulemuste valguses: meeskond usaldab Mourinhot

maintext:
United alustas tänavust hooaega koduliigas kolme järjestikuse võiduga, kuid on nüüdseks kümne vooruga kogunud vaid 15 punkti ning asub liigatabelis kaheksandal kohal. Lisaks on Euroopa liigas saadud neljast mängust vaid kaks võitu, kirjutas Soccernet.ee.
«Iga mängija usaldab teda ning tema filosoofiat. Peame teda järgima. Ta on siin, et võita karikaid. Ta on kõrge motivatsiooniga treener ja just seda me vajame,» vahendab Goal Fellaini sõnu.


description: 7.-9. novembril käisid 2017. aasta Dakari maratonrallil startivad Mart Meeru ja Toomas Triisa Hollandis, HT Rally Raid meeskonna juures. Sama meeskond valmistab eestlastele ette Husqvarna 450 Rally tsiklid, millega nad Malle-Moto klassis rajale lähevad.

title: Meeru ja Triisa kogusid raske võidusõidu eel teadmisi

maintext:
Malle-Moto klass on ilma igasuguse meeskondliku toeta klass, kus mehed peavad kõik ise ära tegema. Kohapeal tutvuti põhjalikumalt tsiklitega ja tehti ära enda tarbeks esmased seadistused. Tsikli ehituse eelnev tundmine on väga oluline, kuna kohapeal tuleb kõik ise ära teha. Tsikliga on ka esimesed testid tehtud. Samuti viidi ja saadeti ära Hollandisse oma Dakari sõiduvarustus ja muu vajalik, mis siis juba novembri teises pooles laevaga Prantsusmaalt koos tsiklite ja muu tehnikaga Lõuna-Ameerika poole liikuma hakkab.
Kohapeal viibitud aja jooksul oli Meerul ja Triisal ka kohtumine eelmise aasta Dakari Malle-Moto klassi võitja Jurgen van den Goorberghiga, kellelt saadi palju olulist infot just selle klassi eripärasid arvestades.
«Jurgeniga rääkides saime veelgi täpsemalt aimu, mis meid ees ootamas on ja kuidas selleks paremini valmistuda. Loomulikult on kasu meie enda senisest kogemusest, kuid 2017. aasta Dakaril on asjad meie jaoks taas pisut erinevad,» rääkis Triisa.
2014. aastal startisid Mart Meeru ja Toomas Triisa esmakordselt Dakari maratonrallil ja nende kohad üldarvestuses olid vastavalt 40 ja 52. 2015. aastal startis Meeru eestlastest ainsana ja tema lõppkohaks jäi 38. 2017. aasta Dakari maratonralli stardib esmakordselt 2. jaanuaril Paraguaist ja liigub edasi Boliiviasse, finiš on 14. jaanuaril Buenos Aireses.


description: 36-aastane Inglismaa jalgpallilegend Steven Gerrard on juba mõnda aega pidanud läbirääkimisi oma pikaaegse koduklubi Liverpooliga.

title: Gerrard peab Liverpooliga läbirääkimisi

maintext:
Inglismaa meedia andmetel puudutavad läbirääkimised võimalikku treeneriametit, kuid Gerrardi kindlaks tingimuseks on, et tema roll klubis ei tohiks olla liialt sümboolne. Võimalik, et Gerrard asub arendama Liverpooli jalgpalliakadeemiat.
Gerrard liitus Liverpooli noortetreeningutega juba 1987. aastal ning lahkus klubist 2015. aastal. Viimased kaks hooaega mängis ta Los Angeles Galaxy ridades.


description: Saksa mäesuusataja Fritz Dopferi hooaeg lõppes juba novembris, sest ta murdis treeningul kahest kohast jalaluu.

title: Ränk jalaluumurd lõpetas MM-hõbeda hooaja ülivarakult


description: Pärast Brasiilia GP-d kõvasti kiita saanud Red Bulli vormelimees Max Verstappen paneb oma kõrvad kinni, kui keegi teda taaskord vormelilegendide Michael Schumacheri või Ayrton Sennaga võrdleb.

title: Verstappen: pean kahe jalaga maal püsima

maintext:
«Muidugi on tore, kui keegi sinu kohta häid asju ütleb, kuid minu jaoks on oluline oma asjadele keskenduda ning nende kommentaaride suhtes neutraalseks jääda. Väga tähtis on, et püsiksin kahe jalaga maa peal,» sõnas Verstappen.
Järgmisel hooajal kaotab Verstappen vormelimaailma pesamuna staatuse, kuna 18-aastane Lance Stroll sõlmis Williamsiga lepingu. Verstappenil on talle ka paar soovitust. «Tuleb lihtsalt autosse hüpata ning seda tundma õppida. Autos tuleb end mugavalt tunda. Tema ümber on suur meedia tähelepanu, kuid tema asi on fookus enda peal hoida,» jätkas Verstappen.


description: Inglismaa jalgpalli kõrgliigas tõusis eile tabeli liidriks Ragnar Klavani tööandja Liverpool. Meeskonna peatreener Jürgen Klopp nentis pärast 5:1 võitu Watfordi üle, et tiitlivõimalusest on vara rääkida.

title: Klopp: see pole enam sama Liverpool, mis kaks-kolm aastat tagasi

maintext:
«Alustasime punktide kogumisega ning peame seda kindlasti jätkama. Seejärel vaatame, mis juhtub,» selgitas ta BBCle. Klopp meenutas hooaega 2013/2014, kui Liverpool püsis tiitliheitluses kuni viimase hetkeni, kuid jäi lõpuks loodetud karikast ilma. «Tean, mis juhtus kaks-kolm aastat tagasi, kui olite võidule väga lähedal, kuid see pole enam sama meeskond, mis kaks-kolm aastat tagasi. See pole ka sama meeskond, mis 25 aastat tagasi. Oleme täielikult uuenenud, me hoiame pea külmana.»
11 vooru järel on Liverpoolil koos 26 punkti. Chelsea kaotab ühe, Manchester City ja Arsenal kahe punktiga. «Nägime Chelseat, kes oli üsna muljetavaldav (5:0 võit Evertoni üle – toim), Manchester City mängis Barcelonaga, üsna muljetavaldav (3:1 võit – toim). Manchester United: neid ei saa kunagi maha kanda. Tottenham on hea meeskond. Meie ümber on palju suurepäraseid klubisid,» kiitis Klopp konkurente.
Keskkaitsja Ragnar Klavan on 11 liigamängust väljakule pääsenud neljal korral, kolmel juhul on ta kuulunud Liverpooli algkoosseisu.


description: Korvpalliliigas NBA alistas Houston Rockets võõrsil 118:99 New York Knicksi, võitjatele tõi James Harden 30 punkti ja andis 15 korvisöötu. Eric Gordon lisas 21 ja Montrezl Harrell 17 punkti.

title: Video: Harden vedas Rocketsi NBAs võiduni, Thunder ikka löömatu

maintext:
Knicksi parim oli 21 punktiga Carmelo Anthony, nii Derrick Rose kui ka Courtney Lee lisasid 16 punkti. 28 minutit mänginud lätlane Kristaps Porzingis võttis kaheksa lauapalli ja pani kolm kulpi, kuid viskas platsilt mööda kõik neli viset ja piirdus kolme punktiga. Leedukas Mindaugas Kuzminskas pääses platsile kuueks minutiks ja kogus selle ajaga kuus punkti.
Kaotuseta jätkavad NBAs veel vaid tiitlikaitsja Cleveland Cavaliers ja Oklahoma City Thunder, kes oli viimati võõrsil 85:83 üle Los Angeles Clippersist. Thunderi vedas taas võidule Russell Westbrook, kes tõi külaliste viimasest 15 punktist 11 ja tabas 18 sekundit enne lõppu ka võidukorviks osutunud kahepunktiviske.
Lõpuks jäi Westbrooki arvele 35 punkti, kuus lauapalli, viis korvisöötu ja kolm vaheltlõiget, ent ka kümme pallikaotust. Ükski teine Thunderi mängija kahekohalise punktisummani ei küündinud, Victor Oladipo toetas Westbrooki üheksa minutiga. Algkoosseisu kuulunud ja 17 minutit mänginud Domantas Sabonis viskas kuus punkti. Clippersi poolel viskas Chris Paul 15 punkti, võttis 11 lauapalli, andis 9 korvisöötu ja tegi kuus vaheltlõiget. Blake Griffini ja Marreese Speightsi arvele jäi 14 punkti.
Võiduta on liigas veel neli meeskonda. Eelmisel hooajal vaid kümme mängu võitnud Philadelphia 76ers jätkab samas vaimus ka tänavu, neljas kaotus tuli tulemusega 93:109 Charlotte Hornetsilt. Kemba Walker tõi võitjatele 22 ja Nicolas Batum 20 punkti.
Washington Wizards pidi tunnistama Toronto Raptorsi 113:103 paremust, võitjate ridades hiilgas 40 punktiga DeMar DeRozan. Wizardsit ei aidanud ka John Walli 33 punkti ja 11 korivsöötu ega Otto Porteri 23 punkti ja 13 lauapalli, sest pingimehed toetasid pealinnameeskonna algviisikut vaid 11 punktiga.
Esimesele võidule oli lähedal New Orleans Pelicans, kuid Memphis Grizzliesile jäädi võõrsil lisaajal järel siiski 83:89 alla. Võitjatele tõi Jamychal Green 21 ja Mike Conley 20 punkti, Pelicansi poolel kogus Lance Stephenson 21 ning nii Langston Galloway kui ka Buddy Hield 18 punkti. Pelicansi liider Anthony Davis tabas väljakult vaid kolm viset ja piirdus 10 punktiga.
Veidi üllatuslikult on nulli peal jätkuvalt ka Dallas Mavericks, kes kaotas 81:97 Utah Jazzile. George Hill tõi võitjatele 25 ja Rodney Hood 22 punkti, Mavericksi parim oli 14 punktiga Harrison Barnes. Phoenix Suns võitis kodus lisaajal 118:115 Portland Trail Blazersit, võiduviske tabas koos lõpusireeniga kolmesejoone tagant Eric Bledsoe. T. J. Warren tõi võitjatele 27 punkti, Portlandi resultatiivseim oli samuti 27 punktiga Damian Lillard.
Kõik tulemused:


description: Mõne nädala eest ootamatult sportautode MM-sarjast lahkumisest teatanud Audi meeskond pani edukatele aastatele väärika punkti, kui võidutses hooaja viimasel etapil Bahreinis. Üldvõidu kindlustas aga teist aastat järjest Porsche.

title: Audi lahkus MM-sarjast etapivõiduga, tiitel läks taas Porschele


description: Norra peaminister Erna Solberg demonstreeris riigi jalgpallikoondisega kohtudes, et valdab hästi musta huumorit, visates nalja Therese Johaugi dopinguskandaali teemadel.

title: Norra peaminister koondise arstile: kas teie olete see, kellelt huulekreemi saab?

maintext:
Solberg külastas Berliinis viibivaid koondislasi, kes valmistuvad seal MM-valikmänguks Tšehhiga. Norra väljaande VG teatel saabus kokkusaamise teatav tipphetk siis, kui peaministrile tutvustati ükshaaval koondise taustapersonali liikmeid, teiste seas meeskonna arsti Jorid Degerstrømi.
«Teie olete see, kes neile huulekreemi ja muid asju annab, jah?» päris Solberg seepeale heatujuliselt.
«Tegu oli lõbusas õhkkonnas visatud naljaga,» ei pidanud peaministri esindaja Sigbjørn Aanes vahejuhtumit VG pärimise peale millekski eriliseks. «Sel teemal on juba nii palju räägitud, et vahel võib ka nalja teha. Mõistagi on doping tõsine asi ja meie kultuuriminister Linda Hofstad Helleland kuulub näiteks koguni WADA juhatusse. Ent ka sünges asjas võib leida killukese lõbusat,» lisas Aanes.
Johaug andis hiljuti positiivse dopinguproovi, mis sisaldas anaboolset steroidi klostebooli. Norralanna väitel sattus keelatud aine tema organismi, kui ta kasutas päikesest põletatud huulte raviks kreemi, mille talle andis koondise arst Fredrik S. Bendiksen.


description: Kalev/Cramo korvpallimeeskonna peatreener Alar Varrak kinnitas saate «Pall korvi» produtsendile Maxim Tuulele, et Robert Upshaw'le on hakatud otsima asendust.

title: Alar Varrak: otsime Upshaw'le asendust

maintext:
Suve lõpus Kaleviga liitunud Upshaw pole viimastes mängudes kaasa saanud teha ja eelmisel nädalal tunnistas Varrak, et leegionäril avastati põlveprobleem, mille tõsidus pidi selguma eelmisel reedel, kui arstid mängumehe teistkordselt üle vaatasid.
Tänaseks on Varrak kinnitanud, et Upshaw'le otsitaksegi asendust. «Kalev/Cramo leegionäri Robert Upshaw-d vaevab vigastus ning talle otsitakse hetkel asendajat,» vahendas basket.ee «Pall Korvi» saate produtsendi Maxim Tuule infot Kalev/Cramo peatreenerilt.


authors:
Siim Kaasik
Natacha Pisarenko Ap

description: Eile pärast ülivajalikku 3:0 võit MM-valiksarjas Kolumbia üle teatas Argentina koondise kapten Lionel Messi, et meediaga mõnda aega enam ei suhelda.

title: Ajakirjanikes pettunud Messi ja Argentina koondis kehtestasid meediale boikoti

maintext: Põhjuseks tõi Messi välja enne mängu meedias ilmunud kuulujutu, et tema koondisekaaslane Ezequiel Lavezzi suitsetas pärast treeningut kanepit. «Oleme saanud erinevaid süüdistusi ning meie vastu puudub austus,» rääkis Messi ning lisas, et Lavezzi pöördub valesüüdistusi teinud reporteri vastu kohtusse. «Teame, et paljud ei näita üles mitte mingisugust austust ning tuhnivad ainult meie eraelus.»


description:
VÕRKPALL. Kui üleeile pakkus Kohila naiskond Meistrite liigas Serbia meisterklubile kõva lahingu ja pidi vastu võtma 2:3 kaotuse, siis eile pakkus veelgi vägevama etenduse Tallinna Selver. Selver pidas oma ajaloo esimese Meistrite liiga mängu Serbia valitseva meistri Belgradi Crvena Zvezdaga ning sai 3:2 võidu.

Seejuures jäädi viiendas geimis lootusetuna tunduvasse 6:11 kaotusseisu, ent suudeti sellest seisust välja ronida ja võideti geim 19:17. Suurepärase etteaste teinud Oliver Orav tõdes, et lõpus aitas neid suuresti emotsioon.

title: Selver jätkab Kohila alustatud teekonda


description: Endiselt raskes seisundis oleva vormeliässa Michael Schumacheri kohta tuleb viimasel ajal eriti vähe infot ja midagi rõõmustavat ei osanud öelda ka Schumacheri kunagine ülemus ja sõber Ross Brawn.

title: Schumacheri sõber lükkas kuulujutud legendi paranemisest ümber

maintext:
Brawn rääkis intervjuus The Guardianile, et loodab muidugi legendi paranemisele, aga ta ei tea, kas see juhtub.
«Külastan oma kaaskonnaga endiselt Schumacherit. Loodame ja palvetame, et ühel päeval on ta jälle tema ise. Mulle omistati kunagi tsitaat, et ta seisund paraneb, aga ma ei mõelnud seda päris nii,» lausus Brawn.
«Schumacheri perekond nõuab õigustatult privaatsust ja ma pean seda austama. Seega ma ei taha tema seisundit kommenteerida peale selle, et loodan Michaelit kunagi näha sellisena, nagu ta meile meelde on jäänud,» lisas ta.
Seitsmekordne vormel-1 maailmameister Schumacher kukkus 2013. aastal Prantsusmaal suusatades nii rängalt, et vajas mitmeid operatsioone ja pole siiamaani õnnetusest taastunud.


authors:
Ats Kuldkepp
Matthew Childs Reuters

description: Eesti jalgpallikoondise kapteni Ragnar Klavani koduklubi Liverpool tegi Inglismaa kõrgliigas võõrsil 0:0 viigi Southamptoniga. Liverpooli peatreener Jürgen Klopp eelistas keskkaitsepaarina taas Dejan Lovreni ja Joel Matipi, Klavan platsile ei saanud.

title: Liverpooli rünnak keerati lukku, Klavan ikka pingil


description: Korvpalli Euroliigas kaotas seni vaid võite tunnistanud Fenerbahce kodus 73:81 Kaasani Unicsile. Venemaa klubile oli see nelja kaotuse kõrval esimeseks võiduks.

title: Kaasan sai esimese võidu, Fenerbahce esimese kaotuse

maintext:
Võitjate poolelt särasid Keith Langford ja Artjom Parahovski, kes viskasid vastavalt 28 ja 20 punkti. Lauapalle võeti maha vastavalt 10 ja 12. Türgi klubi resultatiivseimaks tõusis 23 punkti visanud Bobby Dixon.
Ainus kaotuseta jätkav meeskond on Moskva CSKA, kes oma viienda kohtumise peab homme Olympiacose vastu.


description: Tšehhi meistriliigas palliv Henri Treial juhtis Karlovarsko meeskonna koduväljakul kindla 3:0 (25:15, 25:23, 25:17) võiduni Brno klubi üle.

title: Eksimatult rünnanud Treial aitas koduklubi tabeli tippu

maintext:
Eesti koondislane tegi kaasa terve kohtumise ja tegutses rünnakul ilmeksimatult. Temporündaja lõi punktiks kõik neli tõstet. Lisaks tõi ta kaks punkti pallinguga ja kaks blokiga. Efektiivsusnäitajaks kujunes eestlasel +5, kirjutab Volley.
Karlovy Vary meeskond on liigahooaega alustanud kolme võidu ja maksimaalse üheksa punktiga. Ostrava klubil on samuti kolm võitu, ent üks neist on tulemusega 3:2, mis tähendab, et neil on turniiritabelis kaheksa punkti.
Puhkeaega Treial ja võistkonnakaaslased aga ei saa, sest järgmised Tšehhi meistriliiga kohtumised toimuvad juba neljapäeval ja laupäeval.


description: Rahvusvaheline jalgpalli katuseorganisatsioon ehk FIFA teatas kümme nime, kelle hulgast valitakse välja selle aasta parim treener.

title: Klavani ja Liverpooli peatreener valiti maailma parimate hulka

maintext:
Teiste hulgas leiab nimekirjast Ragnar Klavani koduklubi Liverpooli peatreeneri Jürgen Klopi. Loomulikult pääses valitute hulka ka Claudio Ranieri, kes oli Leicester City jalgpalliime arhitekt. Nimekirjas leiab ka Walesi koondise peatreeneri Chris Colemani ja Portugaliga Euroopa meistriks kroonitud Fernando Santose.
FIFA aasta treeneri kandidaadid: Zinedine Zidane (Madridi Real), Chris Coleman (Wales), Pep Guardiola (Müncheni Bayern, Manchester City), Jürgen Klopp (Liverpool), Didier Deschamps (Prantsusmaa), Diego Simeone (Madridi Atletico), Fernando Santos (Portugal), Claudio Ranieri (Leicester City), Jürgen Klopp (Liverpool), Luis Enrique (Barcelona), Mauricio Pochettino (Tottenham).


description: Järgmine hooaeg saab Eesti profiratturi Tanel Kangerti koduklubis Astanas olema viimastest hooaegadest palju erinevam, sest suur liider Vincenzo Nibali siirdub Bahrain-Meridasse ja sama kaliibriga tegijat pole asemele palgatud. Astana vanemspordidirekotor Giuseppe Martinelli märkis, et uus olukord võimaldab seni valdavalt abilise rollile keskendunud ratturitel esile tõusta, vahendab Spordipartner.

title: Astana spordidirektor: Kangert on rattur, kes suudab teha tulemusi

maintext:
Kui jalgrattur Tanel Kangert (29) krooniti nädalavahetusel Abu Dhabi velotuuri võitjaks, sai välismaistest rattaportaalidest lugeda, et Kangert on tuleval aastal valmis karjääris järgmist sammu astuma. Postimees uuris Astana klubi profilt, kui kõrgele võib ta meeskonna hierarhias tõusta, ja sai vastuseks, et tegelikult jääb tema roll ikkagi varasemaga üsna sarnaseks.
Kangert näitas kõvas konkurentsis, milleks võimeline on
Aega läks, aga Astana jalgrattaäss Tanel Kangert võitis lõpuks elu esimese profituuri. Oktoobri keskel mõtlevad paljud ratturid juba puhkusele ja pole ime, et Abu Dhabi velotuur on rahvusvahelise kalendri viimane võidusõit. Aga see ei loe, sest konkurents oli Araabia Ühendemiraatides kõva, teiste seas tõmbas Kangert mütsi pähe ka Alberto Contadorile (Tinkoff).


description: Vormel-1 sarjale oma näo andnud 85-aastase Bernie Ecclestone’i aeg kuningliku võidusõidu sarja eesotsas hakkab lõppema. See aga ei tähenda, et skandaalne vanahärra oma suu kinni hoiaks. Viimati jõudis Briti ärimees järeldusele, et vormel-1 on liiga turvaline. USA presidendivalimistel vabariiklaste ridades kandideeriva Donald Trumpi eeskujul sooviks Ecclestone ringradade äärde ehitada müüri.

title: Vormelibossi verine idee

maintext:
«Tahan ehitada kurvide ümber 40-sentimeetrise seina. Mulle öeldakse pidevalt, et sõitjad ei tohiks rajapiiretest välja minna – sellisel juhul nad ka ei läheks,» selgitas Ecclestone oma revolutsioonilist ideed. Nimelt olevat talle palju ette heidetud, et sõitjad kipuvad rajapiire ületama. Eriti pakkus see kõneainet tänavu Ungaris, mil Hungaroringi ühes kurvis kippusid sõitjad järjepidevalt kõigi nelja rattaga üle rada piirava valge joone kalduma.
Tänapäevaste radade turvaalad on enamasti asfalteeritud, sest nii väheneb teelt välja sõitnud auto kiirus enne kaitsepiiret kõige paremini. Samas tähendas veel 10–15 aastat tagasi teelt väljasõit suure tõenäosusega katkestamist, kuna liivale või kruusale sattunud vormel ei pääsenud sealt enam tagasi rajale. Asfalteeritud turvaala lisab seevastu sõitjatele julgust – kui ka eksid, läheb halvemal juhul kaotsi vaid mõni sekund.
«Nad ei ületanud rajajooni Bakuus. Samuti pole ma kunagi näinud, et sõitjad Monacos rada laiemaks teeksid. Või Singapuris,» loetles Ecclestone tänavaradu, kus rajapiiretest väljasõitmine tähendaks avariid. «Vanasti tulid inimesed võistlusele mõttega, et keegi võib täna surma saada. Nüüd tullakse võidusõidule teadmises, et keegi ei sure. Mis on muidugi hea,» jätkas Ecclestone.
MM-sarjas liidrikohal olev Mercedese sõitja Nico Rosberg laitis Ecclestone’i idee kiiresti maha. «Võin nimetada kümme asja, mida tuleks vormel-1 muuta, et võidusõit põnevaks teha. Välja käidud idee keeraks aega tagasi,» selgitas Rosberg. Ka Force India mees Sergio Perez oli temaga sama meelt. «Muidugi võime ringradu sõitjatele väljakutsuvamaks teha, aga seda ei tohiks teha müüriladumisega.» Eelkõnelejate jutuga oli päri ka Toro Rosso piloot Carlos Sainz.
Üllataval kombel ujus vastuvoolu MM-sarjas kolmandat kohta hoidev Red Bulli piloot Daniel Ricciardo. «Ma usun, et müür on tegelikult täitsa hea idee. Lewis (Hamilton – toim) sõitis Monacos positsiooni kaitstes šikaani sirgeks. Kui seal oleks sein ees olnud, oleksin etapi võitnud. Üldiselt on Monacoga kõik hästi – kui seal seina sõidad, oled mängust väljas,» ütles Ricciardo.
Kuigi raske on vaielda vastu väitele, et asfalteeritud turvaalad on võidusõidu igavamaks muutnud, lähevad Ecclestone’i vaated vastuollu modernse mõtlemisega. Pool sajandit tagasi alustas Sir Jackie Stewart võitlust surmajuhtumite vastu vormel-1s. Turvaküsimused muutusid eriti aktuaalseks pärast Ayrton Senna surma 1994. aastal. Hoolimata jõudsast edasiminekust kaotas tunamullusel Jaapani GP-l avariis elu Jules Bianchi.
Siiski on turvavaldkond vormel-1 väga palju edasi arenenud. Seda tõestab mitu avariid, kus auto on sõidetud täiesti pannkoogiks, kuid sõitjad pääseva kriimustusega. Näiteks Fernando Alonso tänavu märtsis Austraalias tehtud üliränk avarii, milles tema juhitud McLaren deformeerus täielikult. Hispaanlane kõndis aga omal jalal õnnetuspaigast minema.
«Kui juhtuvad sellised väljasõidud nagu Fernando Alonsol, siis peaks õnnetuspaiga ümber olema suured linad, mille varjus saabunud kiirabi võidusõitja haiglasse viib. Hiljem saaks teatada, et tänu jumalale on kõik korras. See on natukene nagu meelelahutusäri. Inimestele meeldib see,» avaldas Ecclestone arvamust.
On üsna mõeldamatu, et Ecclestone’i värskeim vaimusünnitis leiaks koha vormel-1 võistlustel. Seda enam, et Rahvusvaheline Autospordiliit muutis hiljuti reeglit, mis muudab võidusõidu veelgi ohutumaks. Suuresti Red Bulli sõitja Max Verstappeni ulja sõidumaneeri tõttu on nüüd oma kohta kaitsval sõitjal keelatud pidurdusmaal suunda muuta.
Vormeliboss ei saa aga aru, miks oli vaja võitluslikule võidusõidule käsi ette panna. «Teate, miks Max inimestele meeldib? Ta on võidusõitja. Ja kui ta võidu sõidab, teeb ta seda…,» näitas Ecclestone oma jutu illustreerimiseks keskmist sõrme.


description: Sel nädalal toimuval Pariisi Masters tenniseturniiril oma senise esireketi koha eest võitlev Novak Djokovic alustas täna raskelt, kuid teenis siiski vajaliku võidu Grigor Dimitrovi üle.

title: Maailma esireketi staatuse eest võitlev Djokovic pääses Pariisis napilt

maintext:
Meeste tennisemaailma esireket Novak Djokovic, kes võib peagi troonilt langeda, on asunud spirituaalset abi otsima gurult Pepe Imazilt.
Kas Murray suur hetk jõuab tõesti kätte?
Pikalt meeste tennise viimaste aastate valitseja serblase Novak Djokovići selja taga passinud ja igavese teise staatuse teeninud šotlane Andy Murray saab esmakordselt võimaluse maailma esireketiks kerkida. Selleks peab ta sel nädalal võitma Pariisi Mastersi turniiri ning esireket Djoković ei tohi samal ajal finaali jõuda. Kui Djoković peaks konkurentsist pudenema enne poolfinaale, piisab Murrayle ka finaalikohast.


description: Käesoleva hooaja korvpalli Eesti meistriliiga esimese kuu parima mängija auhind antakse TTÜ mängumehele Sten Olmrele. Lisaks isiklikule panusele püsib Olmre klubi TTÜ hetkel liigatabeli teisel kohal, mis võrreldes eelmise hooaja sama ajaga on tubli edasiminek.

title: Koduse korvpalliliiga kuu parimaks valiti Olmre

maintext:
Sten Olmre osales TTÜ eest oktoobris neljas meistriliiga mängus keskmiselt ligi 34 minutit ja viskas keskmisel 20,3 punkti, võttis 3,8 lauapalli, andis 4,3 resultatiivset söötu ja tegi 3,3 vaheltlõiget. Visketabavus oli tal kahepunktivisetel 42,1 protsenti, kolmepunktivisetel 42,9 protsenti ning vabavisked sada protsenti (13/13).
Säravaima etteaste tegi Olmre kuu esimeses pooles võidumängus Rapla vastu, kus ta viskas 28 punkti, võttis maha kolm lauapalli, andis neli resultatiivset söötu ja tegi viis vaheltlõiget.
Veel olid nominentide hulgas Dominykas Milka ja Mandell Thomas (BC Tartu), Ivars Zvigurs (Valga-Valka), Thomas van der Mars ja Martin Paasoja (Rapla) ning Vaidotas Volkus ja Norman Käbin (Pärnu).
Kuu parimat korvpallurit valivad ajakirjanikud.


description: Endine Kolumbia jalgpallikoondise mängija Faustino Asprilla väitis, et Kolumbia praegusele staarile James Rodriguezele mõjub halvasti sõprus Portugali ründeässa Cristiano Ronaldoga.

title: Kolumbia legend: Ronaldo sõprus mõjub meie koondise staarile halvasti


description: Norra murdmaasuusatajad avavad sel nädalavahetusel kodumaal Beitostölenis hooaja, kuid starti ei asu olümpiavõitja Therese Johaug, kes kannab ajutist võistluskeeldu ja ootab lõplikku karistust. Johaugi sõbranna, läbi aegade üks paremaid naissuusatajaid Marit Björgen tunnistas, et kardab, et Johaug sel hooajal võistelda ei saa.

title: Björgen kommenteeris Johaugi dopingusaagat: valmistume halvimaks


authors:
Ats Kuldkepp
Liis Treimann Pm Scanpix Baltics

description: KORVPALL. Täna Tallinnas etenduse andev Euroliiga tiitlikaitsja Moskva CSKA tuleb Ühisliiga kohtumisele Kalev/Cramoga päris karmi graafiku pealt. Kaheksa päevaga peeti neli mängu, sealhulgas madistati Moskvas Madridi Reali, võõrsil Istanbuli Darüssafaka ja alati ohtliku Kaunase Žalgrisega. Päris NBA graafikuga tegu pole, aga Euroopa tipptasemel nii tihedalt mänge tavaliselt ei pakita. Sellegipoolest ei tasu Kalev/Cramol loota, et vastased oleksid väsinud ja tänast matši võetakse kergemalt.

title: CSKA loots: Kalev/Cramo vastu ei saa keegi puhkust

maintext:
Võiks eeldada, et pärast raskeid Euroliiga kohtumisi – muuhulgas saadi kolmapäeval David Blatti juhendatavalt Darüssafakalt hooaja esimene kaotus – usaldatakse Kalev/Cramo vastu platsile rohkem pingimehi, ent nii see pole. «Kõik, kes Tallinna tulid, on mänguvalmis ja ma ei kavatse kellelegi puhkust anda,» kinnitas CSKA kreeklasest peatreener Dimitrios Itoudis eile õhtul Tallinna lennujaama saabudes.
Mullu Euroliiga põhiturniiri kõige väärtuslikumaks mängijaks valitud prantslane Nando de Colo sai eelmisel nädalal vigastada ja jäi koju, aga superklubile kohaselt on CSKA pink pikk.
«Kui nii hea mängija nagu Nando de Colo eemale jääb, on see igale meeskonnale raske, aga näiteks reedel Kaunase Žalgirisega mängides tõusid esile hoopis teised mehed. Näiteks tegi väga hea mängu Jeff Ayres ja suure panuse andsid teisedki,» ütles Itoudis.


description: Kohila võrkpallinaiskond kaotas Meistrite liiga teises eelringis Belgradi Vižurale korduskohtumise 0:3 (20:25, 18:25, 15:25) ja jätkab euromänge astme võrra madalamal ehk CEV karikasarjas.

title: Kohila naiskond jätkab euromängudega uuel aastal

maintext:
Teisipäeval Audentese spordihoones serblannadele võimsa viiegeimilise lahingu andnud Kohila alustas hästi ka korduskohtumist. Vižura läks küll juhtima nii 8:5 kui 13:11, ent siis sai Eesti klubi neli järjestikust punkti. Pärast seda hakkasid vastased aga aina enam serviga suruma ja Kohila vastuvõtt lagunes koost. Vižura läks juhtima 18:15 ja võitis avageimi 25:20, vahendab volley.ee.
Kahes järgmises jätkasid serblannad samal lainel ja panid oma paremuse veelgi enam maksma. Teises spurditi kohe ette 6:2 ja 8:3 ning kolmandas 3:0 ja 10:4. Matši lõpp pakkus küll järjepanu haaravaid pallivahetusi, mis vältasid enam kui pool minutit, ent kohtumise võitja suhtes oli kõik selleks ajaks juba otsustatud.
Serblannad olid täna paremad kõigis põhielementides. Serviässasid löödi tosin, Kohila neli tükki. Täpselt samad numbrid said mõlemad võistkonnad ka oma pallingu eksimuste lahtrisse. Kohila vastuvõtt oli aga vaid 26 protsenti ja rünnak 31. Vastaste näitajad aga 41 ja 51 protsenti. Blokipunkte kogus Serbia klubi 11 ja meie oma kaks. Eesti naiskonna edukaimana tõi Anastasia Gorina 11 punkti, Kertu Laak lisas kaheksa.
Kohila järgmiseks vastaseks on sakslaste Stuttgarti MTV Allianz, kellega kohtutakse CEV karikasarja 1/16-finaalis järgmise aasta alguses. Avamatš toimub Saksamaal ajavahemikul 10.-12. jaanuarini, korduskohtumine Eestis kaks nädalat hiljem.
Homme peab Meistrite liiga teise eelringi korduskohtumise Selver Tallinn, kes kohtub Belgradis Crvena Zvezdaga. Siin paaris võitis Eesti klubi avamängu 3:2.


description: Saksamaa jalgpalli kõrgliiga on aastate jooksul silma paistnud sellega, et väiksemad meeskonnad suudavad vähemalt kuni jõuludeni üllatusi valmistada, ning erand pole ka tänavune aasta. Esimest hooaega kõrgseltskonnas mängiv Leipzig jagab kümne vooru järel Müncheni Bayerniga esikohta, järgnevad Hoffenheim ja Berliini Hertha.

title: Vihatud üllataja tõusis Bayerniga samale pulgale

maintext:
Bayern tegi laupäeval 1:1 viigi Hoffenheimiga ja Leipzig võitis pühapäeval 3:1 Mainzi. Sotid tehti selgeks juba avapoolajal, kui Timo Werneri kahe ja Emil Forsbergi ühe värava toel 3:0 juhtima mindi. Manizi poolelt tegi 74. minutil skoori Stefan Bell.
2009. aastal loodud ja energiajoogifirma Red Bulli rahade toel tippu rühkiv Lepizigi meeskond alustas toona Saksamaa tugevuselt viiendast liigast ning tõusti kohe aste kõrgemale. 2013. aastaks kerkiti tugevuselt kolmandasse, 2014. aastal tugevuselt teise liigasse. Tänavu mängib ülejäänud klubide fännide hulgas vihatud meeskond esmakordselt Saksamaa meistritiitlile.
Leipzigi klubi ei hoia kinni Saksamaa jalgpalli traditsioonidest ning Red Bull figureerib endiselt peidetud kujul ka klubi nimes. Kuigi ametlikult on tegemist RasenBallsport Leipzigiga, siis pigem kasutatakse lühendid RB. Ka klubi logol on endiselt näha energiajoogigigandi poolt kuulsaks tehtud kaks punast bulli.
Saksamaal on kehtestatud reegel, et klubi peab 51 protsendi ulatuses fännidele kuuluma, kuid Leipzig hiilib antud reeglist kõrvale. Sisuliselt võetakse vastu liikmeavaldusi ainult Red Bulli töötajatelt ja kõik otsused tehakse nende heakspidamise järgi.


description: Eile lõpetas oma särava koondisekarjääri 40-aastane Ungari jalgpallikoondise väravavaht Gabor Kiraly. Legendaarsed dressipüksid jalas, lahkus Kiraly areenilt ilma ühtegi väravat sisse laskmata.

title: Hüvasti hallid dressid: Ungari legend lõpetas koondisekarjääri


description: Sel nädalavahetusel sõidetakse Austraalias viimane etapp autoralli MM-sarjas ning selleks on juba valmistumas ka Ott Tänak.

title: Fotod: Tänak valmistub maalilises Austraalias hooaja viimaseks ralliks


authors:
Kadi Parts
Foto
Eesti Jalgpalli Liit

description: FIFA edetabelis 82. kohal asuv Antigua ja Barbuda jalgpallikoondis avalikustas koosseisu, millega astutakse täna öösel vastu Eesti koondisele. Kõik mehed peale ühe mängivad igapäevaselt jalgpalli koduses liigas.

title: Selgus Antigua ja Barbuda koondis Eesti vastu


description: Homme algava Põhja-Euroopa suurima filmifestivali, Pimedate Ööde filmifestivali (PÖFF) programmi kuulub taaskord Eesti Olümpiakomitee spordifilmide programm.

title: PÖFFi avapäeval jagab filmiemotsioone Kelly Sildaru

maintext:
PÖFF põhiprogrammis linastub tänavu neli spordifilmi, millele lisandub PÖFFi alafestivali, laste- ja noortefilmide festivali Just Film programmist veel kuus sporditeemalist linateost. Käesolev festival on PÖFFi ja EOK jaoks neljas järjestikune aasta, kus sporditeemad festivalil eraldi fookuses on. 20. Pimedate ööde filmifestival toimub 11.-27. novembrini.
PÖFFi direktori Tiina Loki sõnul on spordifilmidel festivali programmis oluline koht. «Kui kunagi koostöö alguses oli meil olla väike kõhklus, kas spordifilmid ikka meelitavad inimesi kinno, siis täna saame kinnitada, et meelitavad küll. Sporditeemalised filmid on meie senise Eesti Olümpiakomiteega tehtud koostöö ajal toonud pea alati kinosaalid rahvast täis,» rääkis Lokk.
«Sport on paeluv – seda nii võistlussituatsioonis, kui ka lugudes spordi ümber. Koostöös EOK-ga toimuvad ka sellel aastal valitud spordifilmide järel vestlusringid, kus osalevad erinevad spordieksperdid, et siis koos vaatajatega nähtu üle arutleda. See on oluline lisaväärtus, mis rikastab kinoelamust ja millest filmihuvilised ka lugu pidada oskavad,» jätkas Lokk.
EOK presidendi Urmas Sõõrumaa sõnul on filmikunst ja sport mõlemad osa kultuurist. «Eesti spordi- ja filmihuvilise jaoks kohtuvad need kaks kultuurivaldkonda PÖFFil. Spordi mõjusaim ja meeldejäävaim osa on visuaalne vaatepilt sportlikust sooritusest, mis tegelikkuses kestab vaid hetke. Sealjuures jääb nägemata aga sportlase tegelik teekond antud saavutuseni või elu pärast seda. Igal sportlasel on oma lugu, mis on unikaalne, sügav ja tähendusrikas. Sellest kõigest osa saamiseks on filmikunst tänaseni parim spordilugude jutustamise vorm,» rääkis Sõõrumaa.
«Selle aasta PÖFFi spordifilmide programmis on väga erinevaid linateoseid. On lugusid liikumisest kõige ekstreemsemates asukohtades ning erilisi momente tippspordi telgitagustest, superstaaride elust, spordifännide mõtetest jpm. Kõik PÖFFil linastuvad spordilood on erilised ja garanteerivad vaatajatele spordiga kaasas käivad emotsioonid ja tunded,» jätkas Sõõrumaa.
PÖFFi avapäeval, 11. novembril linastuva lumelauafilmi «Neljas staadium» (The Forth Phase) järgselt jagavad emotsioone ja räägivad lumelauasõidust ja ekstreemspordist laiemalt 2018. aasta taliolümpiamängudele pürgivad sportlased, profilumelaudur Siim Aunison ja vigursuusataja Kelly Sildaru.
Tutvu 20. PÖFF Eesti Olümpiakomitee spordifilmide programmiga siit.


description: Möödunud ööl peeti korvpalliliigas NBA üheksa mängu. Eeldatavalt ühes põnevaimas kohtumises läksid vastamisi kaks liiga tagamängijast superstaari Stephen Curry ja Damian Lillard ehk Golden State Warriors ja Portland Trail Blazers.

title: Kolmandal veerandil imemängu teinud Curry vedas meeskonna võidule

maintext:
Eelmise hooaja liiga kõige vääruslikumaks mängijaks valitud Curry alustas mängu kohutavalt ning ärkas ellu alles kolmandal veerandajal, mil kostitas Portlandi 23 punktiga. Lõpuks kogus Curry enda arvele 28 silma, aidates Golden State’i 127:104 võidule. Warriorsil on tabelis kirjas nüüd kolm võitu ja kaotus, Portlandil kaks võitu ja kaks kaotust.
Valitsev NBA meister Cleveland Cavaliers alistas Kyrie Irvingu 32 punkti toel 128:120 Houston Rocketsi. Irvingut toetasid Lebron James 19 ja Kevin Love 24 punktiga, Houstoni parim oli 41 punkti visanud James Harden. Cleveland püsib liigas jätkuvalt kaotuseta, olles võitnud neli mängu. Houstonil on kaks võitu ja kaks kaotust.
James Harden (paremal) üritab Kyrie Irvingu üle mängida. Foto: Scanpix
Lätlase Kristaps Porzingis meeskond New York Knicks sai kirja oma teise kaotuse, jäädes 89:102 alla Detroit Pistonsile. Porzingis viskas 30 mänguminutiga 18 silma, 18 viskest väljakult tabas ta seitse. Kaotajate parim oli Carmelo Anthony 24 punktiga, võitjatele resultatiivseimaks kerkis Tobias Harris 25 punktiga. Detroitil on tabelis kolm võitu ja kaotus.
Nelja võidu kõrvale sai oma esimese kaotuse San Antonio Spurs, jäädes 91:106 alla Utah Jazzile. Võitjate parim oli 22 punkti visanud George Hill. Kawhi Leonard viskas San Antonio kasuks 30 punkti.
Kawhi Leonard ei suutnud meeskonda esimesest kaotusest päästa. Foto: Scanpix
Teistes öistes mängudes oli Orlando Magic 103:101 parem Philadelphia 76ersist, Indiana Pacers alistas Paul George'i 30 silma toel 115:108 Los Angeles Lakersi. Miami Heat sai kirja oma teise võidu, olles 108:96 parem Sacramento Kingsist. Milwaukee Bucks alistas hoolimata Anthony Davis võimsast kaksikduublist (35 punkti, 15 lauapalli) New Orleans Pelicansi 117:113. Minnesota Timberwolves võitis 116:80 Memphis Grizzliest.


description: Eesti käsipallikoondis lõpetas Poolas toimunud rahvusvahelise turniiri kahe kaotuse ja ühe võiduga, ent ammutas treeninglaagrist ja mängudest enesekindlust jaanuaris algavateks Euroopa meistrivõistluste valikmängudeks.

title: Käsipallikoondise abitreener: suutsime motivatsiooni uuesti üles tõsta

maintext:
Mitmed mängijad jäid turniirilt seekord kõrvale, sealhulgas ka Saksamaal mängiv Dener Jaanimaa ja vigastatud Mait Patrail. Sellele vaatamata jäi koondise treeneripink tehtud tööga rahule, kirjutas ERR Sport.
«Eelmine valiktsükkel lõppes vale noodiga,» meenutas koondise abitreener Martin Noodla. «Tahtsime tõsta motivatsiooni uuesti üles ja selle me ka saavutasime.»
Koondis tuleb taas kokku aasta lõpus, et siis juba valmistuda jaanuarikuisteks Euroopa meistrivõistluste esimese kvalifikatsioonifaasi mängudeks Kosovo ja Türgiga.


description: Belgia ajaloo üks edukamaid rallisõitjaid Freddy Loix teatas eilsel pressikonverentsil, et lõpetab koguni 27 aastat kestnud karjääri.

title: Belgia rallilegend teatas karjääri lõpetamisest

maintext:
46-aastane Loix tegi kaasa 93 autoralli MM-sarja etapil ja jõudis poodiumile kolmel korral. Belglase arvele jäi 34 katsevõitu. Loix jäi enim meelde Hyundai meeskonna tehasesõitjana, aga tema ja kaardilugeja Sven Smeetsi istumise all olid ka Mitsubishi, Peugeot' ja Toyota masinad.
Loix ütles väljaande Autosport vahendusel, et hakkab nüüd aitama nooremaid sõitjaid. «Mul on elus ja rallispordis palju õnne olnud ja nüüd tahan alale midagi tagasi anda,» ütles Loix, kes jätkab muude tegemiste kõrvalt ka osalise koormusega Michelini testisõitjana.
Pärast 2004. aastat keskendus Loix peamiselt IRC ja ERC sarjadele. Tema trumbiks oli kodune Ypres' ralli, kus ta triumfeeris koguni 11 korral.


authors:
Kadi Parts
Foto

description: Eesti meeste käsipallimeistrivõistlustel avas võiduarve Aruküla, kes sai kodusaalis HC Tallasest jagu 33:32.

title: Aruküla alistas napilt Tallase ja avas võiduarve


description: Eesti jalgpallikoondis sai käimasolevas MM-valiksarjas juba teise suure kaotuse, kui Brüsselis jäädi koguni 1:8 alla maailma edetabeli neljandale meeskonnale Belgiale. Kodumeeskond asus juba 25 minutiga 3:0 juhtima, kui täpsed olid Thomas Meunier, Dries Mertens ja Eden Hazard. Brüsseli publiku vaigistas aga 30. minutil Henri Anier, kes saatis palli pärast Taijo Teniste head eeltööd postipõrkest väravasse. Tegemist oli seejuures esimese tabamusega, mis Belgiale viimase 445 minuti jooksul mängust löödi. Seisul 3:1 mindi ka poolajale, eestlaste värav oli Belgia rünnakutuhinat selgelt alla tõmmanud.

title: Häving: kaheksa väravat löönud Belgia näitas Eestile kõrgklassi

maintext:
Eesti poolt vaadates üsna soliidne mängupilt püsis ka teise poolaja alguses, korra proovis Konstantin Vassiljev keskringi kandist Thibaut Courtois’ valvsust. Siis langes aga kõik jälle kaardimajakesena kokku – 62. minutil lõi Yannick Carrasco 4:1, kaks minutit hiljem Mertens 5:1 ja veel neli minutit hiljem taas Mertens juba 6:1, vormistades ühtlasi kübaratriki. Kaks viimast naela lõi Eesti kirstu 83. ja 88. minutil Romelu Lukaku – lõppseisuks masendav 1:8.
Enne mängu:
Eesti peatreener Martin Reim põikles eilsel pressikonverentsil koosseisu puudutavate küsimuste eest korduvalt naeratades kõrvale ja see on igati loogiline. «See on meie väike saladus ja võimalus, ei tahaks sedagi enda võistkonnalt ära võtta. Nad on ühtlane võistkond ja tugev kõikides liinides, aga võimalusi on alati,» lausus Reim. «Kaitse peab korras olema, aga kui jääme ainult kaitsesse, ei ole kerge siit punkte röövida. Meil on mõtteid, kuidas olla ise ohtlikud, aga näis, kuidas suudame neid väljakul realiseerida,» sõnas Reim.
Võib umbes 95-protsendilise kindlusega eeldada, et esiväravavahi Mihkel Aksalu ette seab Reim kaitseliini, kuhu kuuluvad paremkaitsja Taijo Teniste, keskkaitsjad Ragnar Klavan ja Nikita Baranov ning vaskkaitsja Ken Kallaste. Viimastes mängudes on Reim Kallastet Artur Pikale eelistanud ning raske on näha põhjust, miks ta peaks oma valikut nii suure mängu eel muutma.
Alumise poolkaitsjana tegutseb Karol Mets, kes võib vajadusel «vajuda» ka kolmandaks keskkaitsjaks. Teda toetav Aleksandr Dmitrijev saab eeldatavasti loa pallivaldamise ajal pisut kõrgemale tõusta, et toetada Eesti rünnakut. Nagu märkis eilsel pressikonverentsil ka Belgia peatreener Roberto Martinez, käivitab neid rünnakuid Konstantin Vassiljev, keda belglased ilmselt teravdatud tähelepanu all hoiavad.
Vassiljev ise ei soovinud Martinezi jutule suurt tähtsust omistada. «Arvan, et Belgia koondis tahab meid väga palju suruda ja meile üldse mitte eriti palli anda. Peatreener on viisakas inimene ja annab au ka vastasele, aga sõnad on sõnad,» lausus ta pressikonverentsil.
Kes toetab Vassiljevit?
Et Vassiljevile jääks siiski ruumi rünnakuid ehitada, on tähtis, et Eesti ründemängu annaksid olulise panuse teda toetavad mehed. Kui vasakul äärel peaks eelmiste mängude põhjal otsustades alustama Siim Luts, siis eeldatavasti oli Reimi jaoks enne mängu suurim küsimus see, keda panna Sergei Zenjovi puudumisel paremale äärele.
Eeldusel, et Belgia mängib oma tavapärases 3-5-2 formatsioonis, kasutab Martinez vasakul äärel heas hoos olevat Madridi Atletico ründajat Yannick Carrascot. Tema pidurdamist ei saa kindlasti jätta ainuüksi Taijo Teniste ülesandeks, sest Eesti paremkaitsja peab ju lisaks hakkama saama ka samal äärel tegutseva Eden Hazardiga.
Samas peab Eesti paremäär olema võimeline ka rünnakut ehitama. Brüsselisse sõitnud koondislastest võiksid sellel positsioonil tegutseda nii kaitsvama suunitlusega Gert Kams kui ka ründavamad Henrik Ojamaa, Janar Toomet ja Pavel Marin. Kuid kahest viimasest on Ojamaa saanud viimasel ajal koduklubis väga vähe mänguaega, Toometi jaoks oleks seevastu tegemist A-koondise debüüdiga ja pealegi liitus ta koondisega alles viimasel hetkel.
Kreeka vastu algkoosseisu kuulunud Marin andis tolles mängus endast kõik, kuid ühtlasi oli näha, et sellisel tasemel mängutempo käib talle hetkel veel natuke üle jõu. Küll aga on kõik kolm väärt kandidaadid mängu elavdava vahetusmehe kohale, kusjuures Reim vihjas eilsel pressikonverentsil võimalusele kasutada Ojamaad ka vasakul äärel.
Kõiki poolt- ja vastuargumente kaaludes jääb sõelale veel üks mängija – Sergei Mošnikov. Koduklubi Infoneti äsja Eesti meistriks vedanud Mošnikov tegutseb klubis küll peamiselt keskpoolkaitses, kuid kindlasti on ta Vassiljevi kõrval mänguehitamise oskustelt järgmine mees. Mošnikovi asetamine algkoosseisu annab – vähemalt teoreetiliselt – Eestile lisakäigu juhuks, kui Vassiljev tõesti kinni võetakse. Samas võimaldab tema nihkumine keskväljale Dmitrijevil madalamal mängida, ilma et peaks kartma, nagu jääks Vassiljev ründava poolkaitsja kohal ilma toetuseta.
Kesktormajat on Reimil Zenjovi puudumise tõttu valida kahe mehe vahel – Henri Anier või Ats Purje. Ilmselt otsustab Reim Anieri kasuks, kes oli küll Gibraltari vastu hädas heade võimaluste väravaks realiseerimisega, kuid on viimase paari kuu jooksul koduklubi Kalmari eest mänguaega saanud ja enesekindlust kogunud. Purje on talle väärt vahetusmees.
Magus meenutus seitsme aasta tagant
Suvisel EM-finaalturniiril veerandfinaali jõudnud Belgia ja Eesti on seni kohtunud neljal korral. 2002. aastal võitis Belgia Tallinnas 1:0 ja aasta hiljem Liege’is 2:0. Viimati oldi vastamisi 2010. aasta MM-valiksarjas. 2008. aastal võttis Belgia Liege'is napi 3:2 võidu, viimati kohtuti aga seitsme aasta eest Lillekülas, kus Eesti võitis tänu Vassiljevi ja Raio Piiroja väravatele tulemusega 2:0.
Vassiljevi toonast panust meenutasid eilsel pressikonverentsil ka Belgia ajakirjanikud, küsides, kas ta suudab ette kujutada, et midagi sarnast võiks korduda. «Võin muidugi ette kujutada, aga see pole sama Belgia mis kaheksa aasta eest. Oli külm õhtu, kummalgi polnud midagi mängus. Seda on raske korrata, aga mõistagi püüame,» lausus Vassiljev.
Loe Belgia eeldatava algkoosseisu kohta siit.


authors:
Kristjan Jaak Kangur
Kaarel Täll

description: Margus Hunt kuulus NFLis taas Cincinnati Bengalsi koosseisu, kuid tähtsas mängus jäädi 12:16 alla Buffalo Billsile.

title: Hunt mahtus taas Bengalsi koosseisu, kuid tähtis mäng kaotati

maintext:
Lisaks kaotusele jäi Bengals ilma ka parimast püüdjast A. J. Greenist, kes vigastas kohe kohtumise alguses reielihast. Samuti sai mängu alguses vigastada linebacker Vontaze Burfict.
Avapoolaeg võideti seejuures siiski 12:10, kuid teisel poolajal ei suutnud Bengals teenida ainsatki punkti. Lööja Mike Nugent jättis kahel korral realiseerimata lisapunktiürituse ehk kokku läks Bengalsil neis olukordades kaduma kaks punkti.
Eelmisest kohtumisest New York Giantsiga jäi Hunt eemale, sest talle eelistati nädal aega varem klubisse tagasi toodud sama positsiooni meest Wallace Gilberryt. Kuigi Gilberry sai Giantsi vastu vigastada ja Bengals kaotas 20:21, oli Gilberry täna tagasi koosseisus, ent sedapuhku mahtus sinna ka Hunt. Statistikatabelisse eestlane siiski numbreid kirja ei saanud, ka mänguaega kogunes talle napilt.
Bengals on kogunud nüüd 3 võitu ja 6 kaotust ning üks viik, play-off-koha püüdmine muutub aina raskemaks. Nii Baltimore Ravensil kui ka Pittsburgh Steelersil on kirjas 5 võitu ja 5 kaotust, järgmisel pühapäeval läheb Bengals väga tähtsas kohtumises vastamisi just Ravensiga.


description: Eesti jalgpallikoondise kapten Ragnar Klavan lausus meeskonna kogunemisel, et kahanenud mänguajaga Liverpoolis oskas ta klubiga liitumisel arvestada. Esitusi koondises see loodetavasti mõjutada ei tohiks.

title: Klavan pingipoisi rollist Liverpoolis: olen piisavalt kogenud, et olukorda mõista

maintext:
«Klubil läheb hästi, praegu tabelitipus. Meeldib. Enda mänguaeg on veidi napivõitu olnud, aga klubi on suur ja olelusvõitlus ka suur. On asju, millega võib rahul olla, on neid, millega pole rahul,» sõnas Klavan. «Kui ei mängi, on see ikka ebameeldiv, aga otsused on treeneri teha. Klubi võitis 6:1 ja on liiga liider, ma ei hakka mingeid suuri analüüse tegema. Tibusid loetakse kevadel.»
Klavani jaoks on pingimehe rollist koondisesse tulemine uus kogemus. «Mänguliselt – loodame, et see ei mõjuta. Vaimselt on plussiks see, et olen piisavalt vana, et aru saada, mis situatsioonis ma olen. Klubide mastaabid on erinevad ja sellest tuleb endale ka aru anda. Leian ja loodan, et see ei ole probleem,» avaldas Klavan usku.
Liverpoolis pingil istumine teda ei häiri. «Sokid ja putsad lähevad ikka jalga, kaitsmed ka peale,» muigas Klavan. «Eks ta ikka on erinev, iga kord, kui on mängupäev, loodad mängida. Kui see nii ei ole, on selleks mingi põhjus. Olen realist – kui võtsin selle ülemineku vastu, ei saanudki ju loota, et ma sajaprotsendiliselt kõik mängud mängin.»
Retsept Belgia murdmiseks on Klavani sõnul sisult lihtne. «Ainult ühtse meeskonnaga. Peame toimima nagu ühtne löögirusikas. Muud võimalust ei ole. Neil on meeletult palju kvaliteeti, aga samas oleme ka näidanud, et kui me teeme kõike koos, on palju võimalik. Mina võtan seda kohe kindlasti kui väga head väljakutset, mis kaasneb koondisemänguga,» sõnas Klavan. «Loodan, et me ettevalmistust päris rahulikult ei võta – on vahe, kas on relax-õhkkond ja samal ajal teed ka head tööd, või oled täitsa relax’i peal ja ei tee midagi. Õhkkond on mõnus, üle pika aja hea jälle kokku saada ja keskenduda tugeva vastase ründamängu murdmisele,» sõnas Klavan.
Praegune ilm suunab koondise treenima sisehalli, kuid Klavan sellest numbrit ei teinud. «Mõnus! Mulle on alati talv meeldinud. Parem selline mõnus vaip kui must löga tänavate peale. Okei, ettevalmistuseks murumängule ei ole see kõige positiivsem, aga sellest tuleb üle olla, ega seda muuta ei saa,» leidis Klavan.


description: Norra Suusaliit on kulutanud miljoneid Norra kroone advokaatidele, et dopingukontrollis vahele jäänud Therese Johaugile ja Martin Johnsrud Sundbyle abiks olla.

title: Norra Suusaliit kulutab miljoneid, et Johaug ja Sundby õigeks mõista

maintext:
Norra ajaleht VG kirjutab, et Norra Suusaliit kulutas advokaatidele 3,3 miljonit Norra krooni (umbes 370 000 eurot), et abistada astmarohtude liigse tarvitamisega vahele jäänud Sundbyd. Nüüd aga tasutakse Johaugi advokaatide kulusid.
Norra Suusaliidu esindaja Torbjørn Skogstad kinnitas, et nad toetavad kindlalt oma sportlasi. «Meil ei ole olnud mingeid kahtlusi. Kuuldes Therese poolt räägitut, siis tema toetamine on normaalne,» sõnas Skogstad ajalehele.
Alaliidu käest uuriti, kas nad maksavad advokaatide tasud ka sellisel juhul, kui Johaugi juhtum jõuab Rahvusvahelisse Spordikohtusse. Seepeale tõdes Skogstad, et vastav otsus tehakse pärast Norra Antidopingu lõplikku otsust.
Johaugile määrati 18. oktoobril kahe kuu pikkune esialgne võistluskeeld. Praegu arutatakse juhtunut edasi ning peagi on oodata järgmist otsust. Johaug jäi vahele anaboolse steroidi klostebooli kasutamisega. Tavaliselt määratakse anaboolse steroidi tarvitamise eest nelja aasta pikkune võistluskeeld.
Sundbyle määrati astmarohtude liigtarvitamise eest sel suvel kahe kuu pikkune võistluskeeld ning ta pidi tagasi maksma 1,1 miljoni Norra krooni (umbes 120 000 eurot) ulatuses auhinnarahasid. Lisaks jäi ta ilma 2015. aasta Tour de Ski üldvõidust ning hooaja 2014/15 MK-sarja üldvõidust.


authors:
Ats Kuldkepp
Margus Ansu

description: Eesti korvpalli meistriliigas sai kindla võidu tiitlikaitsja Kalev/Cramo, kes alistas võõrsil Pärnu Sadama 94:62.

title: Kalev/Cramo võitis kindlalt Pärnut ja tõusis lõpuks esinelikusse


description: Autoralli MM-sarja hooaja viimane etapp sõidetakse tuleval nädalal Austraalias. DMACKi rallimeeskonnas sõitva Ott Tänaku sõnul on Austraalia nauditav ralli, kuid samas tuleb seal olla ettevaatlik.

title: Tänak selgitas, mis teeb Austraalia ralli keeruliseks

maintext:
«Austraalia ralli on väga eriline üritus ning mulle meeldib see. Seal on väga vahelduvad olud, mis teeb sellest tõsise väljakutse. Laiad ning kõvad teed on kiired ja voolavad, mis teeb neil sõitmise eriti nauditavaks. Metsavahelised teelõigud on aga keerulised ning seal tuleb olla ettevaatlik, eriti valguse ja varjude vaheldumisel,» rääkis Tänak DMACKi pressiteate vahendusel.
DMACKi bossi Dick Cormacki sõnul oleks tore, kui meeskond lõpetaks nende ajaloo kõige edukama hooaja hea tulemusega. «Meie mõlemad rehvisegud on näidanud sel aastal kiireid aegu. Kiired katsed ning stardipositsioon peaksid Otile sobima, seega ootame positiivset tulemust.»


description: Legendaarne Saksamaa koondise ründaja Jürgen Klinsmann vallandati USA jalgpallikoondise peatreenerikohalt.

title: Saksamaa jalgpallilegend vallandati USA peatreeneri kohalt

maintext:
Klinsmann, kes oma treenerikarjääri jooksul on juhendanud veel Saksamaad ning Müncheni Bayernit, oli USA koondisega MM-valiksarjas raskes positsioonis. Kahe mänguga pole meeskond silmi pähe saanud ning on oma valiktsoonis viimasel kohal. USA jalgpalliliidule oli see aga selge märk, et midagi on vaja kiiremas korras muuta ning nii otsustatigi mees vallandada. Lisaks peatreeneri ametipostile oli ta ka USA jalgpalliliidus tehniline direktor.
Klinsmann alustas USA koondise juhendamist 2011. aasta 29. juulil. Ta võitis koondisega 28, viigistas 6 ning kaotas 13 mängu. 2013. aastal püstitas USA koondis tema juhendamise all rekordilise võiduseeria, kui järjestikku alistati 12 vastast.
USA jalgpalliliidu president Sunil Gulati ütles, et raske on Klinsmanni panust USA jalgpalli ületähtsustada. Samas tunnistas ta, et USA jalgpalliliit on veendunud, et nende mängijatega on võimalik 2018. aastal toimuvale MMile kvalifitseeruda ning seetõttu otsustati raskes seisus just peatreeneri vahetuse kasuks. «Järgmine valikturniiri mäng peetakse märtsikuus. Meil on aega, et end kokku võtta ning MMile kvalifitseeruda. Usun, et meil on piisavalt kvaliteeti, et seda teha.»


description: Rio olümpiamängudel maratonijooksus Eestit esindanud kolmikõdedest Luikedest kaks – Lily ja Leila võistlesid eile hooaja väliselt Ateena maratoni raames toimunud 10 km pikkusel maanteejooksul. Lily Luik tuli endalegi üllatuseks teisele kohale.

title: Lily Luik sai Ateena maratoni 10 km jooksus kõrge teise koha

maintext:
Luigele kindlustas 2. koha lõpuaeg 36.25. «Tänane jooks oli hooaja väline ja hetke olukorra hindamiseks. Siiamaani olen rahulikult jooksmas käinud, teinud lühemaid spurte ja jooksuharjutusi. Ma ei teadnud, et võin teisele kohale joosta, aga kui nägin, et võin poodiumile pääseda, suutsin ja tahtsin rohkem pingutada,» ütles Lily Luik ajakirja Jooksja Jooksuportaali uudistele.
Tema õde Leila Luik sai 9. koha ajaga 40.03.


description: Jalgpalli meistriliiga viimases voorus Florast 2:1 jagu saanud ja hõbemedali kindlustanud Levadia peatreener Igor Prins tunnustas värsket meistrit Infonetti ja oli samas rahul, et tema hoolealused suutsid Florale tasuda suvise 1:6 allajäämise eest.

title: Prins: Infonet pööras asjad enda kasuks kohtades, kus meil jäi natuke puudu

maintext:
«Teada oli, et viimane voor võib olla üllatustega. Usun, et jackpoti ikkagi tegime. Meil oli siin vähe ruumi, pidime oma mängu ära võtma ja ootama, et teises mängus midagi juhtub. Võit on muidugi oluline, saime ju siinsamas muru peal kõva laksu vastu hambaid,» meenutas Prins augustikuist 1:6 kaotust Florale.
Mida Levadia teisel poolajal muutis, olles esimese kolmveerandtunni jooksul olnud erakordselt kahvatu? «Saime rohkem palliga olla ja teravusi tekitada. Esimesel poolajal ei olnud üldse midagi, kaks-kolm söötu ja Flora tegi head pressi ja olid pallikaotused. Teisel poolajal oli näha, et kutid panid vist oma peas midagi paika ja tahtsid seda mängu võita,» kiitis Prins hoolealuseid.
«Esimesel poolajal kablutasime ilma pallita palju ringi, ei saanud meeskondlikku kaitset tööle. Rääkisin natuke oma asetusest ja see toimis. Esimesel poolajal võitsime oma väravaesisel palli, aga ei suutnud seda üles viia. Ega rääkimine teinekord ei aitagi, sõltub sellest, kuidas kõik 11 venda suudavad kupu all asjad korda panna,» rõhutas Prins veelkord.
Ta jättis algkoosseisust välja klubi resultatiivseima mängija, tänavu 14 väravat löönud ja 9 väravasöötu andnud Anton Mirantšuki. Teiseks poolajaks tuli Mirantšuk aga Alan Gatagovi asemel platsile ja parandas Levadia ründemängu märgatavalt. «Tal on hea omadus palliga liikuda. Kui ta seda liiga kaua ja liiga pikalt ei tee, siis see toimib. Täna tuli läbi tema päris palju teravust juurde,» kiitis Prins 21-aastast poolkaitsjat.
Tabelis ainsana Levadiast ettepoole jäänud Infonetile jagus Prinsil kiidusõnu. «Tublid, tuleb ainult õnne soovida! Nad on suutnud mõne aasta jooksul oma koosseisu küllaltki stabiilsena hoida – ei ole nii, et seitse meest tuleb ja seitse meest läheb. Põhikoosseis on ekskoondislaste näol jäänud, mõned on juba ka uuesti koondisesse kutsutud. Nad on suutnud küllaltki stabiilse jõugu luua. Ega neil ka kerge pole olnud, on igasuguseid keerulisi mänge olnud, aga nad on välja tulnud ja võtnud mitu rasket 1:0 võitu,» tunnustas Prins värskeid meistreid. «Nad on suutnud asjad oma kasuks pöörata kohtades, kus meil jäi võib-olla natuke puudu.»
Millest siis Levadial ikkagi täpselt puudu jäi, et kulda võita? «Hakkad soola haava peale raputama?» küsis Prins vastu. «Eks need kaotused ja viigid on. Ega neid enam muuta ei saa. Mingid mängud on meil olnud null-null, aga siis lataki lüüakse kolm väravat. Eks see näitab ebastabiilsust kaitses, sellist asja ei saa lubada.»
Vahva vaatemängu korraldasid viimases voorus ka Levadia fännid, keda oli tribüünil tavapärasest mitu korda rohkem. «Vaatasin jah, et vennad, kurat, palja ülakehaga seal... Algus oli nagu «Politseiakadeemias», kogu asi pandi põlema. Võimsa show korraldasid! Mingid viisakusreeglid peavad muidugi jääma, aga kaasaelamine ja toetus oli nende poolt täna väga tugev,» kiitis Prins poolehoidjaid.
Hooaja kokkuvõttes jäi kahepunktiline vahe Infonetiga Prinsil siiski kripeldama. «Kõik võimalused olid kulla peale mängida. Mingi tagasivaade tuleb teha, aga minu arust ei suutnud me mingil hetkel mingites mängudes maksimaalselt pingutada. Millest see oli – raske öelda. Tuleviku osas on mul kõik lahtine, pärast hooaega on jutuajamised. Oleks neljas koht tulnud, oleksid detsibellid kõigil kõrgemal. Hea, et suutsime võita ja kindlustada järgmiseks aastaks eurokoha.


description: Londonis peetud tennise meeste aastalõputurniiri võitis šotlane Andy Murray, kes oli finaalis 6.3, 6:4 parem serblasest Novak Djokovicist. Ühtlasi tähendab see, et Murray lõpetab aasta maailma edetabeli esinumbrina.

title: Murray alistas finaalis Djokovici ja kindlustas maailma esireketi staatust